2 август, 2020, 20:50\nУ Москвага кетяпти.\n“Уфа” ярим ҳимоячиси, ҳамюртимиз Остон Ўрунов катта эҳтимол билан фаолиятини “Спартак” Москвада давом эттиради.\n“Матч ТВ” телеканали шарҳловчиси Нобель Арустамяннинг сўзларига кўра, ўзбекистонлик футболчи эртага москваликлар сафида тиббий кўрикдан ўтади. Унинг трансфери эса янги ҳафта охиригача, яъни футболчи коронавирусдан соғайиб бўлгач амалга оширилади.\nҚайд этиш лозимки, январда 200 минг евро эвазига “Локомотив”дан “Уфа”га кўчиб ўтган Ўрунов учун “Спартак” 2 млн евро тўлайди.\nЁлгон ёзмаяпсанми ишкилиб. Эртага яна бошка нарсала ёзвормагин


Оила муҳим ҳаётий қадриятлигича қолмоқда - Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши\nОила муҳим ҳаётий қадриятлигича қолмоқда\n“Ижтимоий фикр” жамоатчилик фикрини ўрганиш маркази томонидан “Оила ва жамият: маънавий ва ахлоқий олам” мавзуида ижтимоий сўров ўтказилди. Унда Ўзбекистон жамоатчилигида оила ва никоҳ, фарзандлар туғилиши ва тарбияси, баркамол авлодни вояга етказиш масалалари бўйича тенденциялар аниқланди.\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси доирасида оила институти, маънавий-ахлоқий асослар ва анъанавий қадриятларни мустаҳкамлаш, ёшларни никоҳ ва оилавий ҳаётга тайёрлаш, низоли ҳолатлар, ажралишларнинг олдини олиш ва бартараф этиш бўйича ягона давлат сиёсати амалга оширилмоқда.\nЖамоатчилик фикрини ўрганиш бўйича сўров шуни кўрсатдики, оила фуқаролар учун замонавий жамиятнинг энг муҳим мақсадларини белгилайдиган муҳим ҳаётий қадрият ҳисобланади.\nМониторинг натижаси оила қуришдаги энг мақбул ёш – эркаклар учун 24-25, аёллар учун 21-23 ёш, деб ҳисоблайдиган фуқаролар сони кўпайганини кўрсатди.\nТадқиқот жараёнида фуқаролар ёшларни оилавий ҳаётга тайёрлаш зарурлигини тушуниб етаётгани аниқланди.\nАксарият сўров иштирокчилари (93,8 фоиз) никоҳ қураётган шахсларни тиббий кўрикдан ўтказиш шарт, деб ҳисоблайди. Уларнинг фикрича, бу соғлом фарзанд туғилиши, соғлом оила шаклланишига хизмат қилади.\nСўров натижаларига кўра, аксарият фуқаролар (98,8 фоиз) никоҳ тузишда ФҲДЁ органларида рўйхатдан ўтиш шарт, деб ҳисоблайди.\nЮртдошларимиз турмуш қуришда ота-она дуосини олиш муҳимлиги борасида якдил эканини намоён қилди. Аксарият аҳоли (99,5 фоиз) ёши, этник келиб чиқиши, моддий жиҳатдан таъминланганлик даражасидан қатъи назар, ёш оила учун ота-она дуоси оилавий бахтнинг асосий шарти ва кафолати, деб эътироф этмоқда.\nЖамоатчилик фикрини ўрганиш бўйича сўров шуни кўрсатдики, аксарият фуқаролар учун фарзанд оила мазмуни ҳисобланади. 68,3 фоиз фуқароларнинг фикрича, икки ёки уч нафар фарзанди бор оилани тўлиқ, фаровон ва бахтли оила, деб ҳисоблаш мумкин. Фуқаролар аёлнинг 22 ёшдан 25 ёшгача бўлган ёши – биринчи фарзанд туғилиши учун энг мақбул давр эканини билдирган. Тўнғич фарзандни дунёга келтириш учун 23-25 ёш бўлиш энг муносиб ёш, деган фикрдаги респондентлар сони ҳам ортган.\nЎзбекистонда расмий никоҳдан ўтган эр-хотиннинг бирга яшаши оила-никоҳ муносабатларининг анъанавий ва кенг тарқалган меъёрларидан саналади. Сўровнинг 87,7 фоиз иштирокчиси эр-хотин эканини билдирган. Қатнашчиларнинг қарийб ярми (44,7 фоиз) – нуклеар, яъни эр-хотин ва болалар ҳисобланади.\n42 фоиз сўров иштирокчиларининг оиласида низолар содир бўлиб туради. Маълум бўлишича, оиладаги низолар асосан эр-хотин ўртасида юз беради, кейинги ўринда қайнона ва келин ўртасидаги можаролар туради.\nЖамоатчилик фикри шуни кўрсатдики, фуқароларнинг 64,4 фоизи ҳар бир ҳаракатини маҳаллада қабул қилинган ахлоқ қоидалари ва меъёрларидан келиб чиқиб амалга оширади. 38,7 фоиз фуқаролар оилада мураккаб вазиятлар юз берганда, маҳалланинг ахлоқий-руҳий мададига таянади. Мамлакатимизнинг аксарият фуқароси (70 фоиз) ажралишларга нисбатан салбий муносабатда. Тадқиқот Ўзбекистонда оила жамият учун ўзининг ижтимоий ва ахлоқий аҳамиятини сақлаб қолганини кўрсатди.\nЎзбекистон аҳолиси Президент Шавкат Мирзиёев ташаббуси билан қабул қилинаётган меъёрий-ҳуқуқий ҳужжатлар, оила институтини мустаҳкамлаш, эр-хотин, ота-оналар ва фарзандлар ўртасидаги ўзаро муносабатларни тартибга солишга йўналтирилган амалий чора-тадбирларни қўллаб-қувватлайди.\nАвтор: кўрсатилмаган / Манба: “Ижтимоий фикр” жамоатчилик фикрини ўрганиш маркази материаллари асосида ЎзА мухбири Аблай КАМОЛОВ тайёрлади / Кўришлар: 137


08:11 / 26.10.2019 883 pdf Ўқиш режими + -\nМисвар ибн Махрама ҳикоя қилади: «Умар ибн Хаттоб розияллоҳу анҳуни пичоқлашгач, ҳушларидан кетдилар. Саҳобалар: «У кишини намоздан бошқа нарса билан уйғота олмайсизлар», дейишди. Атрофдагилар: «Эй мўминларнинг амири, намоз ўқиб бўлинди, уйғонинг», дейишлари билан Умар розияллоҳу анҳу ўзларига келиб, «Ё Аллоҳ! Намоз ўқишим керак, намозни тарк қилган кишининг Исломдан насибаси йўқ», дедилар. Кейин намоз ўқидилар, ҳолбуки, жароҳатларидан шундайгина қон оқиб турарди».\nRo'zimuhammad 06:16 / 04 май\nНамозни тарк этмаслик кераклигини\n16:50 / 25.10.2019 831\n10:05 / 26.10.2019 1370\nСаволБиби Мушкулкушод онамизнинг қиссаларини ўқиш мумкинми Бугунги кунда буни .ширк, деб айтишмоқда.Жавоб Бисмиллаҳир Роҳманир Роҳийм.Биби Мушкулкушод, номли давоми...\n2810 19:04 / 06 март\n1427 11:11 / 07 январь\n5800 18:40 / 10 июль


ИнтерФУТБОЛ :: Умид Аҳмаджонов: МТЖ бош мураббийлигига номзодлар билан музокара олиб боряпмиз\nУмид Аҳмаджонов: МТЖ бош мураббийлигига номзодлар билан музокара олиб боряпмиз\nЎзбекистон футбол федерацияси президенти Умид Аҳмаджоновнинг матбуот анжумани бошланиш арафасида.\nБир неча дақиқалардан сўнг матбуот анжумани бошланади ва ушбу саҳифа орқали тафсилотлар билан танишиб боришингиз мумкин.\nҲозирча матбуот анжумани бошланмади. Бизга 10.30да бошланиши ваъда қилинган эди, аммо мана 6 дақиқа ўтди, тадбир бошланмаяпти\nЙўқ, ЎФФда ўзгариш бор барибир. Аввалгилардан фарқли ўлароқ бу сафар нима учун тадбир кечикаётгани тушунтирилди. ЎФФ ижроқўми аъзоси Рустам Қурбонов кечикаётгани учун бошланмай турган экан.\nҲозирча кутяпмиз Мана шу аҳвол...\nУлар келишди Умид Аҳмаджонов, Рустам Қурбонов, Мурод Алиев ва Ойбек Қосимовлар иштирокида матбуот анжумани бошланди. Рустам ака нима учун кечикканини тушунтирди ва узр сўради. Ашхободдан қайтаётган спотчилар билан боғлиқ ташкилотчилики ишлари боис кечиккан экан.\nШундан сўнг сўз ЎФФ президенти Умид Аҳмаджоновга берилди.\n- Ассалом алайкум. Сайловдан буён ўтган вақт давомида бир қатор ўзгаришлар амалга оширилди ва дасур қабул қилинди. ЎФФ катта ислоҳотлар остонасида турибди. Устивор масалалар ҳақида хабар берилди.\n1. МТЖга янги бош мураббий тайилаш бўлиб, ҳозир бу борада иш олиб бормоқда.\n2. Келишилган ўйинларга қарши кураш бошланиб, янги қўмита ташкил этилмоқда.\n3. Уруғ аймоқчиликка қарши кураш. Агар дарҳақиқат спортчилар оиласи бўлса, марҳамат. Аммо бу масала албатта текширилади.\n4. Федерация ишини шаффофлаштиришдир. Биз учун халқнинг фикри жуда муҳим. Салбий таассуротни йўқотиш учун қўлдан келган барча ишни амалгаоширамиз.\nШу билан бирга Олий лига савиясини кўтариш, Токио йўлланмасини қўлга киритиш ва 2022 йилги ЖЧда иштирок этиш асосий вазифалардан. Болалар футболи ва оммавий футболни ривожлантириш. Мухлисларнинг стадионга келиши учун зарур шароитни яратиб бериш. Бугун дунё ахборот билан яшамоқда.\nУ жуда муҳим омилки, агар тўхтаб қолса, бўшлик юзага келади. Ахборотни ўз вақтида бериш муҳим ва федерация бўшлиқни йўқ қилиш учун астойдил ишлайди. Режаларимиз узоқ муддатга мўлжалланган. Биз халқ билан мулоқотга ҳар доим тайёрмиз.\nАгар журналистлар таклифи бўлса, федерация эшиклари ҳар доим очиқ. Шу мақсадда бу тадбирни ташкил этдик. Бундай учрашувлар тез тез ўтказилиши керак. Исталган вақтда ЎФФга келиб, ўз таклифингизни беришингиз мумкин. Мана стадионлар хувилаб ётибди. Бу муаммони барчамиз бирга ҳал қилишимиз керак.\n- Терма жамоанинг аввалги салбий натижалари учун ким жавоб беради?\nРустам Қурбонов: Натижа учун жавобни раҳбарият бериб бўлди, бўшатилди. Янги раҳбарият эса федерацияда текшириш ишларини олиб бормоқда. Ҳозир нафақат молия, балки ходимлар бўйича ҳам катта иш олиб борилмоқда.\nЯнги раҳбарият жамоаси энди ташкил этилмоқда. Бу борада барча иш амалга оширилгач, албатта жавоб берамиз.\n- Сизда учта вице президент бор. Аммо улар бошқа лавозимда ишлайди ва тўлиқ вақтини футболга бағишлай олмайди. Шундай экан, сиз хориж сафарларида бўлганингизда ким футболимизни бошқаради?\nУмид Аҳмаджонов: Штатни янгидан кўриб чиқмоқдамиз. Шоакмал ака жисмоний тарбия институтидан тўлиқ кетган. У менга ёрдам бера олади. Шунингдек терма жамоа бош мураббий борасида қарорни энди бир киши қабул қилмайди. Бутун бошли қўмита иш олиб боради.\n- Цюрихдаги сафарингизда ёшлар ўртасида ЖЧ мезбонлиги ҳақида гап кетди. Бу борада қандай маълумот бера оласиз. Шунингдек МТЖ мураббийлигига номзодлар ҳақида нима дея оласиз?\n- Биз ЖЧ мезбонлиги бўйича ФИФАга мурожаат қилганмиз. Аёллар ва ёшлар футболи бўйича чемпионатлар бизда ўтиши мумкин. Шу билан бирга ФИФА конгрессига ҳам мезбонлик қилишимиз мумкин.\nМТЖ бош мураббийлигига номзодлар билан музокара кетмоқда. Ҳозир этика жиҳатидан уларнинг номини айта олмаймиз. Бу ҳақида аниқ маълумот пайдо бўлиши ҳамоно албатта расмий хабар берилади.\n- ЎФФда шундай ходимлар ишлаганки, халқ наздида мутлақо обрўйи қолмаган. Масалан Асқар Толибжонов ва Фарҳод Магометов. Улар билан бирга ишлашга тайёрмисиз?\n- Бу масалада иш олиб бориляпти ва ходимлар кўриб чиқиляпти. Кимгадир ёқса ёки ёқмаса ҳам айтаман, федерациянинг 90 фоиз ходими алмашади.\n- Келишилган ўйинларга қарши кураш борасида қандай иш олиб борилмоқда? Агар журналистлар келишилган ўйин ҳақида гапирса, дарҳол факт талаб қилишади.\nАммо кимнингдир телефон суҳбатини тинглаш ва факт йиғиш журналистнинг вазифаси эмас. Бу борада ҳуқуқ тартибот ходимлари билан ҳамкорликда иш олиб борилса бўлмайдими?\n- Келишилган ўйинларга қарши кураш бутун бошли қўмита тузилади. Уларга катта ваколат берилади. Бу саволга жавоб тариқасида махсус штат ташкил этилган. Биз келишилган ўйинларга қарши курашиш учун жуда катта ҳажмда иш олиб борамиз.\nФутболимизни ривожлантириш учун ЎФФ ва матбуот бирга иш олиб бориши лозим. Ҳар қанча муаммолар бўлса, марҳамат ёритинглар. Ҳозир муаммолар жуда кўп.\nМасалан яқинда Ўзбекистон ўсмирлар терма жамоаси Осиё чемпионатига чиқа олмади. Марҳамат, сафарга терма жамоа билан бирга бориб, муаммоларни кўрсатиб беринглар. Биз бунга тайёрмиз. Жадвал асосида ҳар бир нашрдан мухбирларни жўнатамиз.\n- Ўзбек футболида ташкилотчилик борасида муаммолар ҳамон мавжуд. Масалан Ўзбекистон ўсмирлар терма жамоаси Осиё чемпионати саралашидан ўта олмаганига сабаблардан бири ҳам шунда.\nТерма жамоа саралашга икки кун қолганда йўлга чиқди ва Жидда аэропортида Риёдга учадиган самолётга кеч қолгани боис, 12 соат йўл босиб борди. Боз устига ўйин вақти жазирама иссиққа белгиланишига делегация раҳбари эътироз билдирмаган.\nНатижада Осиё чемпионати йўлланмаси бой берилди. Ўз ишини билмайдиган ва инглиз тилида гаплаша олмайдиган одамлар қачонгача терма жамоалар делегациясига раҳбар бўлади?\n- Сиз айтган муаммолар бўйича суриштирув ишлари олиб борилган ва Дилшод Нуралиевнинг бўшаш ҳақида аризаси олинган. Биз нафақат ташкилотчилик, балки терма жамоа таркибини ҳам кўриб чиқмоқдамиз.\nСобиқ бош мураббий қандай қарорга асосан у ёки бу футболчини таркибга олганини суриштиряпмиз. Хориж сафарларига инглиз тилини билмайдиган ходимлар бориши дарҳақиқат нотўғри. Бундан буён бундай муаммолар ортиқ бўлмайди.\nОддий мисол, терма жамоада маъмур лавозимида алоҳида ходим ишлаган ва у ҳар доим федерациядан маош олган. Ортиқ бундай ортиқча одамлар делегация таркибида бўлмайди.\nРустам Қурбонов: Бу муаммо нафақат футболга, балки спортнинг бошқа турларига ҳам тегишли. Шунга ўхшаш воқеалар бошқа спорт турларида ҳам бир неча бор учраган.\nБу масалаларга бирин-кетин тўхталамиз, масалан ўтган йилда Бокс федерацияси таркиби буткул янгиланди ва бу тез орада ўз самарасини берди. Ўшанда федерация рахбаридан тортиб мураббийларгача алмаштирилди.\nБу ҳолат шунингдек, дзюдо федерациясида ҳам амалга оширилди. Ҳозирда спортнинг турли соҳаларида нафақа ёшида ва ундан ҳам ўтиб кетган кишилар ишлайди.\nҚарасангиз боласидан тортиб неварасигача ўша ерда илдиз отиб кетган. Тажрибали раҳбарларга ҳурмат сақлаган ҳолда шуни айтиш мумкинки, ҳозирда барча соҳаларда шижоатли ёшларга ишонч билдиришимиз керак.\n- Олий лига ўйинларини тўғридан-тўғри трансляция қилиш бўйича қандай ишлар олиб борилмоқда ва бу борада аниқ дастур борми?\nТрансляция борасида шундай янгилик бор, ишга келганимиз ҳамоно МТРКга мурожаат қилганмиз. Шу билан бирга Олий лига ўйинларини интернет орқали кўрсатишни жорий этганмиз.\nБу билан хорижий мамлакатларда яшаётган ва ишлаётган ҳамюртларимиз учун Олий лига ўйинларини томоша қилиш имконини яратиб берганмиз. Бу борада таклифларингиз бўлса марҳамат боя айтганимиздек эшикларимиз барча учун очиқ.\nШу билан матбоут анжуманига якун ясалди.\nЯнги уфф рахбарятига омад таниш билиш ва уруг аймогчилигни йок килса истедодли ва таландли ёшлар чикиб келади


ўртасида оммавий ахборот воситалари соҳасида ҳамкорлик тўғрисидаги битим тасдиқланди. Мазкур битим 2019 йил 14 июнь куни Бишкек шаҳрида Шанхай ...\nва оилани қўллаб-қувватлаш жамоат фонди юз миллиард сўмлик битим имзолашди. Халқ банки томонидан ушбу келишувга асосан хотин-қизларга ...\nмамлакат фуқароларининг меҳнат ҳуқуқларини ҳимоя қилиш тўғрисида битимлар, «Марказий Осиё» савдо-иқтисодий ҳамкорлик марказини ташкил этиш ...\nШавкат Мирзиёев БАА ташрифида қабул қилинган келишув ва битимлар ижроси бўйича йиғилиш ўтказди\nрасмий ташриф доирасида эришилган келишувлар ва имзоланган битимларни амалга оширишни ташкил этиш масалаларига бағишланган йиғилиш ... инвестиция лойиҳалари ва дастурларини амалга ошириш бўйича битимлар имзоланди. Ушбу келишувлар инновациялар, нефть-газ тармоғи, анъанавий ...\nЎзбекистон ва Туркманистон ўртасида радиочастоталарни мувофиқлаштириш бўйича битим имзоланди\nрадиочастоталарни ўзаро мувофиқлаштиришнинг техник асослари бўйича битим имзоланди. Ҳужжат Радиочастоталар бўйича республика кенгаши қарори ... қарори асосида икки мамлакат ҳукумати ўртасидаги шу номдаги амалдаги битим доирасида тайёрланди. Имзоланган идоралараро битим Ўзбекистон ва ...\nҲукумати ўртасидаги божхона ишларида ўзаро ёрдам тўғрисида битим 2018 йилнинг 23 март куни кучга кирди. Ушбу битим қоидаларига мувофиқ, ...\nПрезидент қарори билан Устюрт минтақасидаги Жел кони бўйича битимлар тасдиқланади\nминтақасидаги Жел кони бўйича имзоланган маҳсулот тақсимотига оид битим ва 1-сон Қўшимча битим тасдиқланади. Бу ҳақда Адлия вазирлигининг «Ҳуқуқий ... Бу ҳақда Адлия вазирлигининг «Ҳуқуқий ахборот» канали хабар берди. битимда қонунчиликда белгиланган меъёрлардан ташқари қуйидаги каби шартлар ...


ЎЗБЕКИСТОН ФЕPМЕPЛАPИ КЕНГАШИНИНГ МАМЛАКАТИМИЗ ФЕPМЕPЛАPИГА МУPОЖААТИ - AmuNews.uz - энг сўнгги янгиликлар\nБугунги кунда биз учун давлатимиз томонидан яратиб берилган қулай шарт-шароит ва имтиёзлар ўзбек деҳқони номини янада юксакларга кўтариш имконини яратмоқда. Дунё аҳли бахтлилар мамлакати, дея ватанимизнинг гуллаб-яшнаётганига, халқимизнинг фаровон ҳаётига бежиз ҳавас билан қарамаяпти. Бундай эъзозга Сиз билан биз, толеи баланд юртдошлар сазовор бўлаяпмиз. Бугунги осойишталик, фаровон ҳаётимизни кўзқорачиғидек асраш ва юртимизни янада обод этиш барчамизнинг зиммамиздаги улкан масъулиятдир.\nШундай экан, она Ватанимизнинг бойлиги бўлган ерга муносабатимизни яна бир бор тубдан ўзгартириб, униб чиққанқут-барака манбаини меҳр билан парваришлаш, табиий офатларга, нохушликларга қарши мардонавор туриб, сабр-қаноат билан экин майдонларимизга ҳаёт бахш этиш, ҳар бир туп ғўза ниҳолига меҳр бериб, ўз фарзандимиздек парвариш қилсаккина юзларимиз ёруғ бўлиб, кўзлаган ҳосилни олишга эришишимизни унутмаслигимиз керак.\nАлбатта бугунги оғир меҳнат ортида тўкин дастурхон, фаровон кунларимиз мужассам эканини ҳис қилиб, зиммамиздаги ишларни виждонан, ҳалол бажариб, ғўза парваришида бироз ноқулайкелган об-ҳаво инжиқликларини мардонавор енгиб, шира, трипс ва ўргимчаккана каби экин кушандаларига қарши самарали курашайлик!\nАзму шижоатли, фидойи ва мард дала меҳнаткашларининг бой тажрибаси, кескин тадбири ва жонкуярлигидан оқилона фойдаланган ҳолда ғўза парваришида белгиланган агротехник тадбирларни тизимли равишда амалга ошириб, далаларимизни бегона ўт босишига йўл қўймаслик чора- тадбирларини кўрайлик!\nИшчиларни дала шийпонларига, механизаторларни "механизаторлар уйига” кўчириб, улар учун барча зарур шарт-шароитларни яратинг, токи, уларнинг меҳнатлари маҳсули - мавсум охирида эришажак ютуқ ва натижалар барчамизга фахру ифтихор бағишласин!\nПухта ўйланган дала режасига асосан барча агротехник тадбирларни ўз вақтида ва сифатли бажаришга эришайлик!\nБиз шараф билан зиммамизга олган фермерлик ҳаракатига жавобан, даласига меҳр қўйган, дала шийпонини иккинчи уйига айлантирган ва экинлари билан тиллаша оладиган фидойи фермерлар сафига қўшилинг.\nБугун ўзи ва фарзандлари тақдирини фермерлик билан боғлаган ҳар бир фермернинг жойи ўз даласида эканлигини унутманг!\nБутун рўзғорингизни кўчириб, далага олиб чиқинг, кўч-кўронингиз билан ўз далангиз тепасида бўлинг!\nУшбу муҳим паллада биринчи навбатда ғўзани сифатли культивация қилиш ва чуқур юмшатиш, ўз вақтида чопиқдан чиқариш, яганалаш тадбирларини якунига етказиш, ғўзани турли зараркунанда ва ҳашаротлардан асраш чора-тадбирларини изчил амалга ошириш орқали самарали натижаларга эришайлик.\nБугунги дала шароитидаги вазифаларимизнинг ўта муҳимлигини инобатга олиб, ҳар гектар ерга икки нафардан ишчи сафарбар этишга эришинг. Уларнинг дам олиши, иссиқ овқати, махсус кийим-боши, зарур анжомларининг талаб даражасида бўлиши Сизнинг олижаноб ҳимматингизга боғлиқ.\nИшчиларга ўзингизнинг меҳр-саҳоватингизни кўрсатинг!\nИнсон омилини энг юқори даражага кўтаринг!\nЎтган йилларда Сизлар билан бирга яхши анъанага қўл урдик, яъни мамлакатимиздаги барча фермерларимиз "Деҳқончилик мажбуриятларини” қабул қилдилар. "Дала маданияти - фермер мажбурияти” шиори ҳар бир фермер қалбига муҳрланди. Давлатимиз раҳбари ва ҳукуматимиз томонидан яратилаётган барча шароитлардан имкон қадар самарали фойдаланаётган фермерларимиз онгида ер нафақат давлатимизнинг битмас - туганмас бойлиги, балки у "менинг мулким, бойлигим, мендан фарзандларимга, фарзандларимдан набираларимга мерос бўлиб ўтади”, деган тушунча пайдо бўлди.\nСизларга яхши маълумки, 2013 йилда ҳукуматимиз Қарори билан "Пахта хом ашёсини етиштиришда юқори ҳосилдорликка эришган фермер хўжаликларини рағбатлантириш тартиби тўғрисида”ги НИЗОМга мувофиқ, 2014 йилда 1400 дан ортиқфермер хўжаликлари 40 центнердан юқори ҳосилдорликка эришганлиги учун бир йил давомида 7 та имтиёзлардан фойдаланиш имкониятига эга бўлдилар. Бу эса меҳнатимизга берилган юксак баҳо, шунинг билан бирга, янги йил ҳосили чўғини янада ошириш учун ўзига хос рағбат бўлди.\nСизларҳам азму-қарорига вафодор пахтакорлар сафига қўшилинг! Пахтадан гектарига 40 центнер ва ундан юқори ҳосил олиб, 7 та қўшимча имтиёзга эга бўлинг!\nУлкан тажрибангиз, етук билимингиздан самарали фойдаланинг! Пахта ҳосилдорлигини ўртача 2 центнерга оширишга эришинг!\nЖорий мураккаб йилда пахта ривожини тезлатиш учун ўз вақтида ва қисқа фурсатда, сифатли ўтказилган ғўзани яганалаш тадбири ҳосилдорликни оширишда ва пахтани 5-6 кун эрта пиширишда муҳим аҳамиятга эга. Ортиқча кўчатлар қолмаслигига, асосий туплар озуқасини мустаҳкамлашга эътиборли бўлинг!\nАйни пайтда ҳукуматимизнинг ғўза парваришига оид агротехник тадбирларни ташкил этиш жараёнида йўл қўйилаётган бепарволик ва лоқайдликҳолатларидан қайғураётганлиги бежиз эмас. Бу даромадларимизни бой бериб, фермер хўжаликларининг моддий манфаатдорлигига салбий таъсир этишини назарда тутсак, бугунги ҳар бир хатти-ҳаракатларимизга жуда катта масъулият билан ёндошишимиз лозимлиги аён бўлади.\nШуўринда 2014 йили бунёд этилган 8 миллион 50 минг тоннадан зиёд улкан ғалла хирмони яратилишида "Ҳар гектардан 5 центнердан ортиқча ғалла етиштириш” шиорининг ҳам маълум маънода ўрни борлиги, қувонарли албатта. Чунки, етиштирилган ҳосилнинг ярмидан кўпроғи фермерларимизнинг ўзидақолди. Фойда олган ҳарқандай фермер кўнглида албатта янги-янги ғоялар пайдо бўлади. Маблағи бўлса, янги техника олади, хўжалигига замонавий технология киритади, мулкини кўпайтиради.\nҚишлок хўжалигимиз шуҳратини юксакларга кўтараётган азиз фермерлар! Бу йил "олтин далаларимиз”дан 8,5 миллион тонналик "олтин бошоқ” йиғиб олиш учун бор куч-ғайратимизни ишга солайлик!\nМасъулиятли мавсум даврида жонажон Ватанига, халқига фидойи фарзанд, деган шарафли номга эга эканлигимизни яна бир бор намоён этайлик!\nТабиат куч-қудратимиз, сабр-бардошимизни яна бир бор синовдан ўтказаётган жорий йилда бир тану бир жон бўлиб, ғалладан мўл ҳосил етиштирайлик. Ҳар гектаридан ўртача 5 центнердан режага қўшимча ҳосил олишга эришайлик!\nҚадрли ҳамкасблар! Фидойи фермерлар!\nБугун дунёнинг энг ривожланган давлатларида ҳам иқтисодий инқироз сабаб, йирик-йирик завод ва фабрикалар тўла қувват билан ишламаётгани, ишсизлар сони ошиб, инқирозга юз тутаётгани, ер юзидаги айрим давлатларда очлик ҳукм сураётгани ҳеч кимга сир эмас.\nШундай бир пайтда мамлакатимиз салоҳияти юксалиб, энг ривожланган мамлакатлар қаторидан муносиб ўрин олаётганимиз бизларга Яратганданберилган инъом, мамлакатимиздаги одилона ва оқилона сиёсат натижасидир.\nСиз билан биз ана шу жараёнларнинг фаол иштирокчиси эканимиздан доимо фахрланиб яшайлик. Бугунги натижалар билан чекланиб қолмай, чигит экилган майдон четлари ва уватларига сабзавот ҳамда полиз маҳсулотлари экиш ишларини изчил давом эттирайлик. Ушбу саъй-ҳаракатлар натижасида олинган даромад салмоғи бугун барчани қувонтираяпти. Ҳар қарич ердан унумли фойдаланиб, ҳар бир гиёҳни даромад манбаига айлантира олиш даражасида иқтидорга эга Сиздек фермерларимиз, бу йил ҳам ҳар бир қарич ердан ризқ-насиба яратишларига ишончимиз комил.\nБу ҳаракатлар биринчи навбатда фермерларнинг ўзининг ва ишчилари дастурхонларининг тўкин бўлишига, мамлакатимизда озиқ-овқат маҳсулотларининг тури кўпайиб, нархи арзонлашишига, бозорларимизнинг мўл-кўллигини таъминлашга ҳамда аҳоли турмуш даражасининг ўсишига хизмат қилади.\nҲурматли фермерлар, ўз ишининг фидоийлари!\n"Кексаларни эъзозлаш йили”да юртимизга Аллоҳдан барака тилаб, нуронийлар дуосини олайлик, уларнинг ҳар дуоси олтинга тенг. Фаришта мисоли оналаримизга меҳр-эҳтиром кўрсатиб, улар кўнглини тоғдек кўтарайлик, зеро, ҳосил хирмонингиз ҳам тоғдек юксак бўлади.\nБугунгидек ўта масъулиятли паллада ҳаёт манбаимиз сувдан самарали фойдаланишни йўлга қўйиб, ҳозирги кунда амалда қўлланилаётган тадбирларни, хусусан томчилатиб суғориш ишларини такомиллаштиринг!\nЭнг ривожланган давлатларнинг иш тажрибасига ёндошиб, муқобил энергия манбаларидан, биогаздан фойдаланинг!\nҲукуматимиз томонидан яратиб берилаётган кенг имкониятлардан фойдаланиб, диққатингизни белгиланган майдонларда узумчилик ва боғдорчиликни ривожлантиришга қаратинг! Боғ қатор ораларини бўш қўймай, озиқ-овқат маҳсулотлари экиб, даромадингизни кўпайтиринг.\nАриқ, зовур бўйларига терак қаламчалари ва тут кўчатлари экинг. Дала шийпонларида ўз ишчи-хизматчиларингизни озиқ-овқат билан таъминлаш мақсадида 100 бошдан парранда, 10 бошдан сигир ва 10 қутидан асалари оиласини боқишни ташкил этишни давом эттиринг!\nДеҳқончиликдаўзига хос мактаб яратган Сиздек фидойи фермерларнинг оғир ва айни пайтда шарафли меҳнати туфайли яратилган нозу неъматлар дунё бозорида бежиз юқори баҳоланмаяпти. Сиз қайта ишлаб, экспорт қилаётган озиқ-овқат маҳсулотларига талаб ортиб бораётгани эса жонажон ватанимизнинг серқуёшлиги-ю Сизнинг ҳалол меҳнатингиз маҳсулидир.\nЯратиб берилган имтиёз ва имкониятлардан оқилона фойдаланинг. Бутун куч ва иқтидорингизни ишга солиб, ҳеч кимдан кам эмаслигингизни исботланг. Олинган даромад ва банк кредитлари ҳисобига хўжалигингизни кўп тармоқли фермер хўжалигига айлантиринг!\nҚишлоқдаги мулкдор ва ҳақиқий етакчи куч сифатида, фаолиятингизга инвестицияларни жалб этиб, қишлоққа саноатни олиб кириш, шу орқали янги иш ўринлари яратиш,қишлоқларимизни янада обод ва кўркамқилиш, аҳоли фаровонлиги, маданияти ва маънавиятини янада юксалтириш учун Сиз фермерлар масъулсиз.\nҲар бир Фермерлар кенгаши раиси ва аъзолари, тажрибали, кўп тармоқли фермер хўжаликлари раҳбарлари ўз ҳудудидаги "қолоқ фермер”ларга эътиборли бўлиши лозимлигини алоҳида эслатмоқчимиз. Уларни ўз ҳимоянгизга олинг, ҳар бир ишда ёнида бўлиб, сафингизга қўшинг, токи сизнинг иш тажрибангизга ҳавас қилиб, ортингиздан эргашсин. Зеро, Фермерлар кенгаши раислиги ва унинг аъзолигига туманлардаги энг фаол, иқтидорли, ташаббускор ва тажрибали, ўз ортидан юзлаб одамларни эргаштира олиш қобилиятига эга фермер хўжаликларининг раҳбарлари сайланган. "Қўлдан берганга қуш тўймас", деганларидек, ана шундай фермерларни қолоқликдан чиқариб, бор куч-қувват билан ишлашга ўргатайлик.\nЮқоридаги мурожаатдан келиб чиқиб, ҳар бир фермер хўжалиги жорий йил учун "Деҳқончилик мажбуриятлари”ни қабул қилиши ва Фермерлар кенгашлари ушбу мажбуриятни назорат қилишни ўз зиммасига олиши мақсадга мувофиқбўлади.\nИшонамизки, бундай иш услуби ўз самарасини беради.\nАзиз фермерлар, дала соҳиблари!\nШу кунгача ривожланган дунё фермерчилигининг кўп йиллик тажрибаларини ўргандик, ўз хўжалигимизга татбиқ этдик. Бугун ўз соҳасининг ҳақиқий усталари бўлган фермерларимиз фаолиятига дунё тан бермоқда. Энг ривожланган давлатларнинг мутахассислари ҳам фермерларимиздан иш ўрганмоқда. Бу ҳам қадим деҳқончилигимизнинг юксак маданиятидан далолатдир.\nСизларнинг мамлакатимиз иқтисодий салоҳиятини юксалтириш, халқимиз турмуши фаровонлигини ошириш йўлидаги тинимсиз меҳнатингиз боис, халқимизнинг фаровон, тўкин-сочин ҳаёти, фарзандларимизнинг камоли, осуда келажаги кафолатланади. Ана шуни барчамиз қалбдан ҳис қилиб яшасаккина, кўзлаган мақсадимизга эришамиз.\nШу боис, барча имкониятларингизни ишга солиб, жорий йил қишлоқ хўжалигида энг юқори натижаларга эришинг!\nШу кунгача тўплаган бой тажрибаларингиздан самарали фойдаланинг!\nМалакали мутахассис сифатида ёш, етарли малакага эга бўлмаган фермерлардан ўз маслаҳатларингизни аяманг!\nХўжалигингиздаги техника ва технологиялардан самарали фойдаланиб, ён-атрофингиздаги ҳамкасбларингизга кўмакдош бўлинг!\nҒўза парвариши бўйича белгиланган тадбирлар – культивация, суспензия, ҳашаротларга қарши кураш, яганалаш, далага маҳаллий ўғит чиқариш тадбирларини тизимли ташкил қилинг!\nЎсимликларни зарарли ҳашаротлардан ҳимоя қилиш учун биолабораториялар ишини тубдан яхшиланг, олтинкўз, трихограмма, бракон маҳсулотларини дала майдонларига ўз вақтида тизимли равишда чиқаринг!\nЎсимликларни ҳимоя қилиш бўйича тажрибали мутахассисларни ва олимларни далангизга жалб этинг!\nДала шийпонларини замонавий жиҳозлар билан жиҳозланг, хоналарини маънавият маркази даражасига етказинг!\nАзизлар, ҳалол меҳнатимиз эвазига олаётган даромадларимиз ҳисобидан ўз туғилиб ўсган қишлоқларимизни яна ҳам боғу бўстонларга, гўзал масканларга айлантирайлик. Ҳар бир кўча ва гузарларни обод ва гўзал этиш, аҳоли фаровонлигини янада юксалтириш масъулияти Сизнинг зиммангизда эканини бир дақиқа бўлса ҳам унутманг!\nЖорий йил қишлоқ хўжалигида барчангизга соғлик-саломатлик, куч-қувват, қут-барака ва улкан хирмон насиб этишини Аллоҳдан сўраймиз!\n(Фото - http://www.turkistonpress.uz)


Арслонқулов Уста Тошпўлат\nТаваллуд топган сана: 1882 йил\nВафот этган сана: 1962 йил\nЙўналишлар: Рассомлар, Миллий ҳунармандлар\nТошпўлат Арслонқулов (1882-1962) – кекса авлоднинг энг таниқли ганч усталаридан бири, Ўзбекистон халқ рассоми, Давлат мукофоти лауреати. Унинг асарлари Москва, Санкт-Петербург ва бошқа шаҳарлар музейларида сақланиб келади.\nТошпўлат Арслонқулов 1882 йил Тошкентда наслий ганч усталари оиласида таваллуд топган. Нафақат унинг отаси, балки додаси, додасининг отаси ва етти авлодгача ота-боболари наққошлик маҳоратига эга бўлишган. Бадиий ганч ўймакорлиги отадан ўғилга ўтиб, тажрибалар асрлар давомида орта борган ва наслдан-наслга етказилган. Тошпўлат Арслонқулов наққошликни жуда кичиклигидан ўрганишни бошлаган ва 12-13 ёшларидаёқ, у отаси билан биргаликда жиддий буюртмалар устида ишлаган.\nГанч — бу ёғочли гипснинг табиий ёки сунъий аралашмаси. У ишлов беришда қулай, деярли жуда осон кесилади. Эҳтимол, мазкур сифатлари боис, чиройли ва қулай меъморий безак материали сифатида қадимдан инсонлар эътиборини ўзига тортган. Ганч ўймакорлиги усули нималардан иборат? Аввалига, уста припорох ёрдамида махсус тайёрланган хом ганч қатлами устига сурат солади. Сўнгра, аралашма қотмагунига қадар уни кесади ва ранг танлаб, бўртма нақшлар солади. Шундан сўнггина ўйиб ишлов бериш босқичига ўтилади. Бунинг бир нечта анъанавий турлари бўлиб, ҳар бирининг махсус номи бор. Масалан, “чока-пардоз”, бунда бўртма тасвир устига четдан ичкари томон йўналтирилган иккита қиялама кесиклар билан ишлов берилади. Бўртма ўртасида мураккаб ранг-соя ўйинини юзага келтирувчи тарновча ҳосил бўлади. Тошпўлат Арслонқулов, айнан, ушбу мураккаб усулни ғоят маъқул кўрган.\nНаққошлик санъатида уста нафақат ҳунармандлик услубини эгаллаши, балки ганч нақшини ўзи яратиши ҳам зарур. Ўзбек миллий нақшлари бағоят бой ва турлидир. Шу билан бирга, у анъанавий тузилиш қоидаларига ҳам эгадир. Безак тузилишининг икки кўриниши мавжуд.\nУлардан бири, геометрик бўлиб, мураккаб математик ҳисобга асосланади ва “гирих” деб номланади. Иккинчиси – “ислими” асосида ўсимлик шакллари ётади. Тошпўлат Арслонқулов ижодида бошқа замонавий ганч усталарники каби кўпроқ ўсимлик безаклари учрайди, баъзида геометрик нақшлар билан уйғунлашади. Ўзининг узоқ умри давомида кўплаб ажойиб нақшлар яратган, унинг моҳир қўллари эса уларни нозик наққошликда гавдалантирди.\nАлишер Навоий номидаги Давлат опера ва балет театри безагидаги иштироки учун Тошпўлат Арслонқулов Давлат мукофоти лауреати унвонига эга бўлган.\nТошпўлат Арслонқулов ишлаган барча меъморий объектларни санаб ўтиш мушкул. Улар қаторида А. Половцев уйи (ҳозирги Халқ амалий санъат музейи биноси), Ҳамза номидаги ўзбек драматик театри, Муқимий номидаги мусиқий-драма театри, Ўзбек ССР Олий Кенгаши Президиумининг мажлислар зали, вилоят ижроия қўмитаси биноси кабилар бор. Лекин, унинг энг ажойиб иши – Тошкентдаги Алишер Навоий номидаги Давлат опера ва балет театри зали. Арслонқулов залнинг безаклар кетма-кетлигини чексиз ва сахий ғоялари, шу билан бирга, нозик диди ила ҳисоблаб чиққан. Ўзбекларнинг яшаш жойига хос миллий анъана безакларидан фойдаланган ҳолда, у ҳашамати билан ҳайратга солувчи ягона безак асарини яратган. Гўё, зал деворига нозик оқ тўр ташлаб қўйилиб, унинг жимжима боғламларида ёруғлик ҳилпираётгандай.\n1962 йил Тошкентда вафот этган.\n1982 йил Ўзбекистон меъморлар иттифоқи Тошпўлат Арслонқулов таваллудининг 100-йиллигини кенг нишонлаган.


Ўзбекистон ва Британия: 1935 йил Лондонда Тамарахоним қандай кутиб олинган ёхуд Усто Олим салласи сири - BBC News O'zbek\nЎзбекистон ва Британия: 1935 йил Лондонда Тамарахоним қандай кутиб олинган ёхуд Усто Олим салласи сири\nРоза Верко Тадқиқотчи ва блогер\nФото муаллифлик ҳуқуқи The Vaughan Williams Memorial Library\nImage caption Тўхтасин Жалилов, Тамарахоним, Усто Олим Комилов ва Абдуқодир Исмоилов Лондонда, 1935 йил\nРоза Верко Британияда яшовчи мустақил рақс тадқиқотчиси ва блогер. У Марказий Осиё санъати ва маданиятини Буюк Британияда тарғиб қилишга бел боғлаган. Унинг асосий қизиқишлари: ўзбек рақси, унинг тарихи ва келиб чиқиши. Мазкур мақола Лондон кутубхоналарида олиб борилган мустақил тадқиқотга асосланган. Тадқиқотнинг муҳим қисмлари бу йил сентябрида Хивада бўлиб ўтган "Рақс сеҳри" фестивалида тақдим қилинди.\nЎз мақоламда мен 1935 йилда ўзбек маданиятини илк марта британ жамоатчилигига тақдим қилган ажойиб раққоса ва атоқли санъаткор Тамарахоним, унинг устози Усто Олим Комилов, созандалар Тўхтасин Жалилов ва Абдуқодир Исмоиловлар ҳаёти ва ижодидаги жуда муҳим воқеани жонлантиришга уриндим.\nТамарахоним ижодини жонли тарзда кўрмаганман. Аммо, унинг ўзбек рақсини ва ўзбек маданиятини дунё бўйлаб тарғиб қилишдаги ҳиссасига ва ҳаётига муҳаббатим чексиз. Унинг рақслари ва раққоса касбига бўлган муносабати раққосалар, хонандалар ва маданият фаолларининг бугунги ва келгуси авлоди учун ҳали ҳам илҳом модели бўлиб хизмат қилади.\nЎз ижодининг илк кунларида у очиқ юз билан жамоатчилик олдида рақсга тушгани учун бир неча бор мутаассиблар томонидан дўппосланишига, ҳатто ўлдирилишига жуда оз қолган. Лекин, у ҳеч қачон таслим бўлмаган ва рақсга бўлган муҳаббатига содиқ қолган.\nТамарахонимнинг 1935 йилда Лондонда ўтган Халқаро фольклор рақслар фестивалида қилган чиқишлари ўзбек аёли ва профессионал ижодкорнинг янги сиймосини яратди - ўз ватанига чексиз ҳурмат ва ифтихори бўлган ва ўзига ишонган Тамарахоним айни дамда ўта жозибадор, ёқимли, гўзал ва лабларида ҳамиша сирли табассум ўйнаб турган илиқ шахс эди.\nМен учун жуда қизиқ бўлгани, Тамарахоним ва унга ҳамроҳ уч созанда Лондонда қандай кутиб олинган экан ва ўша даврнинг британ матбуоти британ саҳнасидаги илк ўзбек санъаткорларига қандай қарашган экан?\nТадқиқотимни Лондондаги Британия кутубхонасидан бошладим. Сўнг пойтахт шимолидаги дарахтлар ичра жойлашган сокин Камден мавзесида, Инглиз халқ рақси ва қўшиқлари жамиятининг қароргоҳи бўлмиш Сесил Шарп уйида якунладим.\n1935 йилда фольклор рақсларни Лондон саҳнасида намойиш қилишдан мақсад ўша вақтда баъзи мамлакатлар ва ҳудудлар ўртасида мавжуд бўлган тангликни ортда қолдириб, қитъа сифатида бирлашишга чақириш эди.\nФото муаллифлик ҳуқуқи Getty Images/Print Collector\nImage caption Халқаро рақс фестивали Қирол Жорж V ва Қиролича Мерининг кумуш юбилейи тантаналари манзарасида ўтган\nТадбирга гувоҳ инглиз адиби Симона Пакенҳам ёзишича, фестивалга 17та мамлакатдан 500дан ортиқ раққос ва раққосалар ташриф буюрган.\nФестиваль дастурида "СССР раққосаларнинг катта гуруҳини йўллади ва улар рус халқ рақсларининг кўплаб турларини намойиш қиладилар" деб ёзилган.\nУч кун давом этган фестиваль 1935 йилнинг 17-19 июль кунлари нуфузли Роял Альберт Ҳолл саҳнасида бўлиб ўтган. Томошабинлар ичида Қирол Жорж V ва Қиролича Мери ҳам бор эди.\nСССРнинг делегацияси Россия, Украина, Грузия ва Ўзбекистондан йиғилган 38 кишидан ташкил топганди. Тамарахоним ўз автобиографиясида ёзишича, фестиваль ташкилотчиларидан бўлган СССРнинг Лондондаги элчиси Иван Майский уларга кўп ёрдам берган: у ҳатто раққос ва раққосаларга репетициялар ва либосларини тикишлари учун элчилик уйини ажратиб берган. Элчи Майский ва унинг рафиқаси Усто Олим оғир касал бўлиб қолганида ҳам унга тинмай қарашган. Аммо, бу ҳақида батафсил бироз кейинроқ...\nТамарахоним ва унинг созандалари\nБритания матбуоти Тамарахоним СССР делегациясининг аҳамиятли аъзоси эканини билишарди. Тамарахоним 1933 йилда Ўзбекистон Халқ артисти унвонини олган ва нафақат Ўзбекистон, балки бутун СССРда машҳур юлдуз эди.\nСуратлардан бирининг остидаги изоҳда "Осиёлик рус халқ рақс гуруҳи аъзолари" дейилган. Ўзбек санъаткорларининг осиёлик рус гуруҳи дея қабул қилинишига ҳайрон қолмаса бўлади, ҳар қалай Тамарахоним ва созандалари Лондонга СССР номидан келишганди. Британлар ва матбуот у даврларда СССР ҳақида кўп билимга эга эмасдилар ва СССРдаги этник, тарихий ва маданий турфахилликни тўла англаб етмаганлар. Ғарб учун СССР асосан Россияни англатарди.\nФото муаллифлик ҳуқуқи The Telegraph Historical Archive/British Library\nImage caption The Daily Telegraph газетаси мақоласида Тамарахоним ва "уч профессионал баллет раққоси" тилга олинади\n'The Daily Telegraph' газетаси чоп қилган ушбу кичик эълонда шундай дейилган: "Совет раҳбарияти Тошкентдаги давлат театрларидан уч профессионал балет раққосларини ўзбек, тожик ва бошқа Ўрта Осиё миллий рақсларини намойиш қилиш учун Лондондаги Фольклор рақс фестивалига юборишга қарор қилди. Улар орасида "шарафли халқ артисти Тамарахоним" ҳам бор".\nБу хато эди, албатта. Тошкентдан келаётган гуруҳ балет раққослари эмас, балки ўзбек миллий мусиқий театрининг кашшофлари эди. Усто Олим Комилов таниқли созанда, хореограф, маданий фаол ва устоз бўлса, Тўхтасин Жалилов ва Абдуқодир Исмоилов номи чиққан созанда ва актёрлар эдилар.\nГазетадаги эълонда Тамарахоним "Тошкент яҳудий театрининг профессионал раққосаси ва у Туркистондаги ирқининг маҳаллий рақсларини ижро этади" дейилади.\nГап шундаки, у даврнинг британ журналистлари ўзбек маданияти, ёки ўзлари айтмоқчи, "ирқ"ини билмаганлар. Улар, шунингдек, Тамарахоним аслида арман қизи экани аммо Ўзбекистоннинг Фарғона шаҳрига яқин жойда туғилиб ўзбек маҳалласида улғайгани, ва шу сабаб, ўзбек мусиқаси, қўшиқлари ва рақслари, тили ва удумларидан ўта яхши хабардор эканини билишмасди.\nТўртовлон илк ўзбек сайёр этнографик ансамбли тузилишининг биринчи кунлариданоқ бирган ижод қилганлар. Ансамбль 1929 йилда Давлат ўзбек мусиқий театрига айлантирган ва у ҳозирги Алишер Навоий театрига пойдевор бўлган. Айтиш жоизки, созандаларнинг Лондондаги роли фақат ёш Тамарахонимга ҳамроҳлик билан чекланмаган: улар унинг устозлари, маслаҳатчилари ва рақс саҳналаштирувчилари ҳам эдилар. Тамарахонимнинг раққоса бўлиб шаклланишида ва унинг рақс репертуари ўзбек миллий рақсининг энг ажойиб мероси билан тўлдирилишида Усто Олим Комиловнинг роли жуда катта бўлган.\nImage caption Тўхтасин Жалилов\nМана бу суратни эса The Vaughan Williams Memorial Library кутубхонаси архивларидан топдим. Унга "ўзбек созандаси" дея изоҳ берилган, холос. Суратда Тўхтасин Жалилов ўзининг ранг-баранг тўнида гавдаланган.\nСесил Шарп уйи архивларида сақланаётган яна бир суратда эса ўзбек ансамбли ўз инглиз мезбонлари даврасида инглиз чойини ичаётганлари намоён бўлади. Унга "Чой бирлаштирди: Халқаро фольклор рақс фестивали раққослари, 1935" дея изоҳ берилган. Суратда анъанавий ўзбек пиёласидан чой ичишга ўрганган санъаткорлар инглизча русумда чой ичаётганлари намоён бўлади.\nЎз автобиографиясида Тамарахоним Лондонга сафари ва меҳмондўстликнинг турли маданий турлари ҳақида қуйидаги кулгули воқеани ёзиб қолдирган. Лондон сафари ортидан жамоа соғ-омон уйларига етиб олганлар. Андижонга келганларида, уларни катта тўй маросими билан кутиб олганлар. Тамарахоним уларнинг Лондондаги муваффақияти билан қутлаб ҳуш қарши олган ватандошлари хиссиётларини тасвирлайди - унинг ёзишича, Андижонда уларга шундай катта дастурхон ёзишганки, улар Лондондаги Қироллик тадбирида кичик-кичик овқатларни еб қоринлари оч қолганлари дарров эсдан чиқиб кетган.\nImage caption Ўзбек санъаткорлари инглиз мезбонлари даврасида чой ичишмоқда\nУсто Олимнинг салласи\nЭътибор берган бўлсангиз, суратларда фақат Усто Олим Комилов ўзбек созандалари ичида салла ўраган ҳолда намоён бўлган. Тамарахоним ўзининг "Менинг ҳаётим. Ўзим ва Ўзбекистоннинг атоқли маданий фаоллари ҳақидаги хотираларим" китобида бу ҳолат ҳақида қизиқ ҳикояни сўзлаб беради. (Бу китоб Тамарахоним ҳаёти ва ижоди ҳақида катта материал йиққан Любовь Авдеева томонидан тайёрланган.)\nҲикояда айтилишича, Усто Олим Лондонга сафар қилаётганида қаттиқ касал бўлиб қолган. Узоқ поезд сафари уни шундай толиқтирганки, ўзбек гуруҳи сафарни бўлиб Усто Олимга муолажа олиш учун Берлинда қолиб кетганлар. Режада бўлмаган Берлин танаффуси туфайли гуруҳ Лондонга шошиб, барча юкларини Берлин темир йўл бекатида қолдириб кетишган. Хайриятки, эртасига юклари Лондондаги элчихонага олиб келинган. Гуруҳ Голландиянинг Роттердам шаҳрига бориб ва у ердан кемада Ла-Маншни кесиб ўтиб Лондонга етиб келганларида Усто Олимнинг аҳволи янада оғирлашган. Унинг чап кўзи тепасида пайдо бўлган учта шиш қаттиқ оғриб бериб, уни ҳолдан қолдирган.\nТамарахонимнинг хотирлашича, элчи Иван Майский ва унинг рафиқаси Агния Александровна Усто Олимга яхши қараганлар. Элчи ва унинг аёли фестиваль ташкилотчилари бўлмиш The Kennedy's компанияси ёрдамида Усто Олимни, таъбир жоиз бўлса, ўлим ёқасидан олиб қолганлар: улар зудлик билан маҳаллий жарроҳни чорлаб уй шароитида унинг пешонасида мураккаб жарроҳлик амали қилинишига сабабчи бўлишган. Аммо, Усто Олимнинг ярасини энди қоплаш керак эди. Шунда Тамарахоним унинг бошини Бухороча салла билан ўрашга қарор қилади. Салла кийган Усто Олим соғайиб, фестиваль саҳналарида муваффақиятли чиқишлар қилди. Тамарахоним саллани британ жамоатчилиги қандай қабул қилишидан безовта бўлганди, аммо салла унга жуда ярашиб тушган.\nФото муаллифлик ҳуқуқи Getty Images/Picture Post\nImage caption СССРнинг Британияда 1932-43 йилларда элчиси бўлган Иван Майский Британия Бош вазири Уинстон Черчил билан, 1941. Майскийни Черчил ёқтирган ва Сталинга мақтаган, аммо Сталин уни "оғзи бўш" дея таърифлаган. Тамарахоним унинг ўта очиқ ва дўстона бўлганини эслайди.\nТамарахоним ўз мемуарида Роял Альберт Ҳолл саҳнасидаги чиқишидан аввал Британия Қироли Жорж V ва Қиролича Мерига таъзим қилганини эслайди - бу Британия қироллиги этикети талаби эди. Унинг ёзишича, Усто Олим бу саҳнадаги ўзбек чиқиши аъло даражада амалга ошишини жуда истаган. Юқори ҳарорат билан томошабинлар қаршисига чиққан Усто Олим бутун куч-қувватини доирасига берган, Тамарахоним эса "Катта ўйин", "Гул ўйин", "Пилла" ва "Кари наво" рақсларини маромига етказиб ижро қилган.\nҚирол ва Қиролича мезбонлик қилган маросимда фестивалнинг барча иштирокчиларига медаллар тақдим қилинган, аммо Тамарахонимнинг ёзишича, ўзбек гуруҳи алоҳида таклиф қилиниб Усто Олим Комиловга шахсан Қиролича номидан медаль берилган. Қиролича ва Қирол Усто Олимнинг қўлларини олиб, унинг бетакрор мусиқий бармоқларига ҳурмат тарзида юзларига теккизганлар.\nСанъат танқидчиси Артур Бачелор Тамарахоним ва Усто Олим томошасини қуйидагича эслайди:\n"Альберт Ҳоллда иккинчи кечада юзи яққол монгол қиёфали аёл пайдо бўлди ва қизиқ рақс ижро этди. У менга Наутч рақсини эслатди, ва Ғарб маданияти ўзбек маданиятини нақадар ўзгартирган экан дея ўйлашга ундади. Унинг доирачисининг маҳорати, пианиссимо ёки форте, ҳар бир зарбани нақ ҳақоратдек жаранглатди. Аёл лутф билан уни жойидан турғазиб томошабинлар ёғдираётган қарсакларни у билан бўлишишга чақирди.\nФото муаллифлик ҳуқуқи Rosa Vercoe\nImage caption Муаллиф Роза Верко Хивада грузиялик санъаткорлар билан\nТамарахонимга "яққол монгол қиёфали" дея берилган таъриф ва унинг рақсининг Ҳиндистоннинг миллий Наутч рақсига қиёсланиши Британия матбуотида ўзбек маданияти ҳақида билим қанчалар кам бўлганидан дарак беради. Аммо, бу ҳам ўзбек санъаткорларининг Лондондаги ажойиб муваффақиятига соя солмади. Бачелор Усто Олимни фестивалдаги "энг зўр" саллали доирачи дея баҳолади. "Кекса осиёлик қўлида элакдек доира билан залда ўтирган ҳар бир созанда ва раққосаю раққосни иликларигача титратди. Сўнг залда ўзини устаси деб билган ҳар бир доирачи унинг атрофини ўраб олишга уринганини кузатиш қизиқ бўлди. Альберт Ҳоллни қарсаклар наъраси қоплади", деб ёзади у.\nТамарахонимни эса у сўнгра "ўзбеклик сирли энигма" дея таърифлайди. Бошқа бир мақолада Тамарахоним инглиз тилида "бриллиант аёл" номини олди.\nТамарахонимнинг ёзишича, британ жамоатчилиги Усто Олимнинг кўринишидан шундай оддий асбобдан у қадар турфахил садоларни чиқара олишдек техник қобилиятидан лол қолишгач, фестивал ташкилотчилари унинг қўлидан аниқ нусха қуйиб олишган ва бу нусха кўп йиллар Сесил Шарп уйида сақланган. Мен бу қўл нусхаси ҳақида сўраганимда, Сесил Шарп уйи кутубхонаси мудири айни уй Иккинчи жаҳон урушида бомбардимон остида қолгани ва қўл нусхаси бошқа кўплаб осори атиқалар билан бирга вайрон бўлган бўлиши мумкинлигини билдирди. Қандай бўлмасин, мен Лондон халқаро фольклор рақс фестивалидан кўплаб оригинал суратлар ва материаллар бу қадар бенуқсон сақланиб қолганига жуда хурсанд бўлдим. Айнан Сесил Шарп уйи кутубхонаси ходимларининг саъй ҳаракатлари туфайли мен бу воқеани жонлантиришга муваффақ бўлдим.\nЎйлайманки, ўзбек раққос ва раққосаларининг янги авлоди Тамарахоним ва унинг устозларидан ўрнак олиб, бутун жаҳонга ўзбек рақсининг барча жанрлари - миллий, мумтоз ва замонавий турлари нақадай бой эканини намойиш қилишлари керак. Яқинда Хивада бўлиб ўтган "Рақс сеҳри" каби фестиваллар ўзбек рақс маданиятининг жозибасини кўз-кўз қилади, аммо энди Тамарахоним ўз ҳаёти давомида қилганидек, миллий чегаралардан чиқиб ўзбек рақси ва маданиятини дунё бўйлаб тарғиб қилиш вақти келди. Рақс нафақат кўзни ва дилни яйратувчи санъат тури, балки халқларни ўзаро яқинлаштириб, маданий кўприклар қуриш учун ҳам хизмат қилиши мумкин.\nАҚШда илк Ўзбек рақс дастасини тузган Лоурель Виктория Грей\nАмерика қизи ўзбек рақсини дунёга танитмоқда


Қувиб ўтиш қоидасининг бузилиши аянчли якун топди\nЖорий йилнинг 13 октябрь куни соат 04:30 ларда, Сурхондарё вилояти, Бойсун тумани, Тўда МФЙ ҳудудидан ўтувчи 4R-105 автомобиль йўлининг 19-километрида ҳайдовчи, 1987 йилда туғилган С.О. “Ласетти” русумли автомобиль тезлигини меъёридан оширган ҳолда бошқараётиб, ўзидан олдинда бўлган транспорт воситасини қувиб ўтиш мақсадида қарама-қарши йўналишга чиқиб ҳаракатланган вақтида қаршисидан келаётган ҳайдовчи, 1994 йилда туғилган Ж.Х. бошқарувидаги “Кобальт” русумли автомобиль билан тўқнашган.\nНатижада, “Ласетти” русумли автомобиль ҳайдовчиси 33 ёшли С.О. ва “Кобальт” русумли автомобиль йўловчиси 30 ёшли А.И. оғир тан жароҳатлари олиб воқеа жойида вафот этишган. Шунингдек, “Кобальт” русумли автомобиль йўловчиси 31 ёшли Н.Н. тан жароҳати олиб шифохонага ётқизилган.\nМазкур ЙТҲ юзасидан Бойсун тумани ИИБ ҳузуридаги ТБ томонидан Ўзбекистон Республикаси Жиноят Кодексининг 266-моддаси 3-қисми “а” банди (одамлар ўлимига олиб келган транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилиб, ҳозирда тергов ҳаракатлари олиб борилмоқда.\nБарча ҳайдовчилардан эҳтиёткор бўлишларини, тезлик меъёри ва қувиб ўтиш талабларига амал қилишларини, ўзи ва ўзгалар саломатлигини хавф остига қўймасликларини сўраб қоламиз.


01:14 / 16.01.2020\nРоссия президенти Владимир Путин миллий лойиҳалар амалга оширилиши қониқарсиз ҳолатдалиги сабабли Дмитрий Медведев бошчилигидаги ҳукуматнинг ишидан норози бўлган. Бу ҳақда Forbes нашри ўз манбаларига асосланиб хабар берди.\nВазирлар маҳкамасига яқин манбалардан бирининг маълум қилишича, 2019 йил охирида Путин ва Медведев ўзаро учрашувда лойиҳаларнинг боришини муҳокама қилишган. “Путинга ҳисобот берилганда, миллий лойиҳалар ва миллий мақсадлар умуман бошқа текисликларда ётгани ва биринчиси иккинчисига эришишга ёрдам бермаслиги маълум бўлган. Бу эса Путинда салбий муносабат келтириб чиқарган”, деб айтган манба.\nТаъкидланишича, Медведевни истеъфога чиқариш қарорини шахсан Путиннинг ўзи қабул қилган. Кремль сайтида ҳукумат истеъфоси эълон қилинишидан бир соат олдин Путин Медведев билан учрашгани ҳақида хабар эълон қилинган. Бироқ бу учрашув тафсилотлари маълум қилинмаган.\n2019 йилда миллий лойиҳалар конфигурацияси Ҳисоб палатаси раҳбари Алексей Кудрин томонидан танқид қилинган. Кудрин Путинга ҳисоботида миллий лойиҳаларда “ҳеч нарса бир-бирига тўғри келмаслиги”ни, улар мақсадларга эришишга имкон бермаслигини айтган. Шунингдек, миллий лойиҳалар ижроси боришини парламент олий палатаси спикери Валентина Матвиенко ҳам танқид қилиб, уларнинг 15-35 фоизгагина бажарилганини “расвогарчилик” деб атаган.\n15 январда Медведев Путин иштирокидаги ҳукумат йиғилишида ўз маҳкамаси истеъфога кетишини эълон қилди.\nРоссиянинг 2024 йилгача мўлжалланган миллий лойиҳалари ижроси учун бевосита ҳукумат жавобгар ҳисобланади.\n12:33 / 21.10.2020\nМакрон Путиндан терроризмга қарши курашда ҳамкорликни кучайтиришни сўради\n11:57 / 21.10.2020\nМакрон Путин билан Қорабоғ масаласини муҳокама қилди\n18:54 / 20.10.2020\nРоссия ТИВ: РФ АҚШ билан биргаликда ядро каллаклари сонини музлатиб қўйишга тайёр\n10:04 / 18.10.2020\nУч кучли одам: Путин, Эрдўған, Муҳаммад бин Салмон ўртасидаги умумий ва зиддиятли нуқталар


Стерлинг: «Фақат битта футболчидан либосини сўраган бўлардим»\nРаҳим СтерлингЛео Месси\n«Манчестер Сити» яримҳимоячиси Раҳим Стерлинг фаолиятида фақат битта футболчи билан либос алмашишни орзу қилишини айтди.\n«Мен клублар либоси коллекционериман, аммо ҳали футболкаларни деворга осиш ниятим йўқ. Қачонлардир фаолиятимни якунласам, ўзим қарши тўп сурган энг яхши футболчилар футболкасини йиғиб, коллекция учун совринлар ва либослар хонасини ташкил қиламан.\nҲозирда фақат битта футболчидан футболкасини сўраган бўлардим. Бу – Лионель Месси. «Барселона»га қарши ўйнаганимизда Неймар билан либосимизни алмаштиргандик. Адашмасам бу мен футболкамни алмашган биринчи ҳолат эди», - дейди Стерлинг.


12 Октябрь 13:30\nNUR-SULTAN. Kazinform - Қозоғистон Миллий иқтисодиёт вазири Aсет Ерғалиев бугун Ҳукумат йиғилишида учта миллий лойиҳани тақдим етди, деб хабар беради Kazinform мухбири.\nЖорий йилда Қозоғистонга 20 миллиард доллар сармоя киритилади Коронавируснинг янги штамми жаҳон молия бозорларига сезиларли таъсир кўрсатди Aфғонистон иқтисодиёти таназзулга юз тутмоқда, очарчилик ҳукм сурмоқда – ОAВ\n«Қозоғистон Республикаси Президенти ҳузуридаги Ислоҳотлар Олий Кенгашининг топшириғини бажариш учун Миллий иқтисодиёт вазирлиги тегишли давлат органлари билан биргаликда учта Миллий лойиҳани ишлаб чиқди. Бу Қозоғистон халқининг фаровонлигини оширишга қаратилган «Барқарор иқтисодий ўсиш ва тадбиркорликни ривожлантириш» , «Тадбиркорликнги ривожлантириш» ва«Кучли ҳудудлар - мамлакат тараққиётининг драйвери» Миллий лойиҳалари. Бу лойиҳаларга мамлакатнинг 2025 йилгача ривожланиш миллий режаси ва «Nur Оtan» партиясининг «Ўзгариш йўли: Ҳар бир фуқаро учун муносиб ҳаёт!» сайловолди дастурини амалга ошириш бўйича йўл харитасини амалга ошириш мақсадида ишлаб чиқилган «, - деди А. Ерғалиев.\nУнга кўра, «Қозоғистонликлар фаровонлигини оширишга қаратилган барқарор иқтисодий ўсиш« Миллий лойиҳаси қуйидаги 5 та йўналишни ўз ичига олади. Улар саноат ва инновацион ривожланиш, нефть ва газ-кимё, энергетика, геологияни ривожлантириш, шунингдек, нефтьдан ташқари экспортни кўпайтириш билан шуғулланади. Ушбу йўналишларни амалга ошириш доирасида 6 та вазифа, 13 та индикатор ва 55 та чора -тадбирлар назарда тутилган.\nМиллий лойиҳани молиялаштиришнинг умумий миқдори 15,9 трлн тенге, жумладан, республика бюджетидан 402 млрд тенге ажратилади. Хусусий инвестицияларни жалб қилиш учун - 15,5 трлн тенге. Миллий лойиҳа 2025 йилгача 5 фоиздан ортиқ барқарор иқтисодий ўсишни таъминлашга қаратилган. Қайта ишлаш саноатини модернизация қилиш чоралари кўрилади. 418 та саноат лойиҳасини ишга тушириш режалаштирилмоқда, бу ишлаб чиқариш ҳажмини ошириш ва қайта ишлаш саноатида товарлар турини кенгайтириш имконини беради. Миллий лойиҳа 1000 та фаол экспортчи учун ташқи бозорга чиқишни, шунингдек, 350 га яқин экспортчини «Alibaba» ва «Amazon» каби халқаро электрон платформаларга чиқаришни таъминлайди«, - деди вазир.\nБундан ташқари, ишлаб чиқариш саноатининг юқори технологияли маҳсулотларини ишлаб чиқариш мақсадида 2025 йилга қадар 5 та нефть-кимё заводини ишга тушириш режалаштирилган.\nЭнергетика соҳасини фаол модернизация қилиш ҳисобидан қайта тикланадиган энергия манбаларининг умумий электр энергиясини ишлаб чиқаришдаги улуши 6 фоизга етади.\n«Қабул қилинган чора -тадбирлар натижасида ишлаб чиқариш маҳсулотлари ишлаб чиқариш 1,5 баробар ошади. 2025 йилда нохомашё экспорт икки баравар кўпайиб, 41 миллиард долларни ташкил қилади. Нохомашё секторнинг асосий капиталига инвестицияларни 75 фоизга ошириш режалаштирилган. Иқтисодиётда меҳнат унумдорлиги 1,2 баробар ошади. Энергетика мажмуасини модернизация қилиш ҳисобига қайта тикланадиган энергия манбаларининг 2000 мегаваттлик қўшимча қуввати ишга туширилади. Геологик ўрганилган майдон ҳажмини 2,3 млн квадрат километрга етказиш режалаштирилган «, - деди А. Ерғалиев.\nҚозоғистонда нақд пулсиз тўлов ҳажми 26 баробар ошди


ЎзА - Эронда бир кунда икки зилзила қайд этилди\n22.07.2018 14:36 Чоп этиш версияси\nЭронда бир кунда икки зилзила қайд этилди\nЭрон жанубидаги Хормозгон вилоятида якшанба куни 4.7 ва 5.7 магнитудалик зилзилалар рўй берди. Бу ҳақда Теҳрон университети Геофизика институтининг Эрон сейсмология марказига асосланиб, IRNA хабар бермоқда.\nБиринчи силкиниш магнитудаси 4,7 баллни ташкил этган ва маҳаллий вақт билан 9:34 да қайд этилган, 5,7 балли иккинчи зилзила тахминан уч дақиқадан сўнг содир бўлди. Зилзилаларнинг ўчоғи мос равишда 22 ва 8 километр чуқурликда жойлашгани айтилмоқда.\nТабиий офатлар оқибатларини бартараф этиш бўйича минтақавий бўлинма вакили томонидан маълум қилинишича, ҳудудга қутқарувчилар гуруҳи жўнатилган. Ҳозирча, ҳалок бўлганлар ва вайронагарчиликлар ҳақидаги маълумотлар йўқ.


Дунёдаги вазият: Хитойда яна касаллик авж олди, Бразилия «Спутник» учун шартномани бекор қилди\n00:05 / 31.07.2021\nХитойда - янги, ҳозирча кенг бўлмаган кўламда касалланиш авж олди, бунга сабаб бўлган вирус штамми Россиядан келгани тахмин қилинмоқда; Бразилия «Спутник V» етказиб бериш бўйича шартномани бекор қилди; Австралия чегаралари кейинги йилгача очилмайди.\nПандемия бошидан буён расмий статистика бўйича зарарланганлар сони 197 млн кишидан ошган, 4,2 млн киши касаллик қурбонига айланган. Ҳозирча Ер шари аҳолисининг 14,4 фоизи тўлиқ эмланган.\nХитойда янги ўчоқ - Уҳан давридан буён энг ёмон вазият\nХитойда касаллик яна кенг тарқала бошлади: дастлаб тўққиз миллион киши яшайдиган Нанкинда вирус аниқлангач, тез орада бешта провинция ва Пекинда ҳам касаллик авж олди. Расмийлар вирус самолёт орқали Россиядан кириб келганини тусмол қилишмоқда.\nҲозирча касалланганлар сони 200 нафар атрофида, аммо ҳукумат нашрлари буни 2019 йил Уҳанда эпидемия тарқалишидан кейинги энг жиддий вазият сифатида баҳолашмоқда.\nМаҳаллий расмийлар янги ўчоқ пайдо бўлишини «Дельта» штамми мамлакатга кириб келиши билан боғлашмоқда, унинг Нанкиндаги илк ташувчиси самолёт бортида ишлаган фаррош бўлиб,у 10 июль куни Россиядан учиб келган.\nНанкин аэропорти 11 августга қадар ёпилган; ҳукумат шаҳарнинг 9,3 миллионлик аҳолисини ва шаҳарга келувчиларни ёппасига тест қилиш кампаниясини бошлаган. Бошқа ҳудудлардаги тест қилиш ишлари шуни кўрсатмоқдаки, «Дельта» яна 13 шаҳарга, шу жумладан пойтахт Пекинга ҳам етиб борган.\nШу билан бирга, Global Times газетаси билан суҳбатлашган экспертлар касаллик авж олиши илк босқичдаёқ аниқлангани ва вирус кенг тарқалиб кетишининг олдини олиш мумкинлигини айтишмоқда.\nШу вақтгача хитойлик расмийлар, уларнинг ўзлари берган статистикага кўра, вирусни муваффақият билан жиловлаб келишаётганди, бир неча ҳолатлар аниқланган кичик ўчоқлар дарҳол қатъий карантинга олиниб, ҳудудлар чегаралари ёпилиши самара бераётганди.\nБразилия «Спутник»дан воз кечди - бу вақтинча бўлиши ҳам мумкин\nРоссиянинг «Спутник V» вакцинасининг сертификацияси кечикиши муносабати билан Бразилия ушбу вакцинанинг 10 млн дозаси учун шартномани бекор қилмоқчи: Россияликларнинг Бразилиядаги ҳамкор компанияси вакцина ҳақидаги керакли маълумотларни тақдим этмаган.\nПайшанба куни Бразилия соғлиқни сақлаш вазири Марселу Кейрога «Спутник» етказиб бериш бўйича март ойида имзоланган шартнома бекор қилиниши, бунга Бразилиядаги Anvisa регулятори россияликлар вакцинасини ўз вақтида сертификатлаштирмагани сабаб бўлишини маълум қилди.\n«Спутник» тарғиботи билан шуғулланувчи Россия тўғридан тўғри инвестициялар фонди Uniao Quimica фармацевтика компанияси билан вакциналар етказиб бериш ҳамда уни жойида ишлаб чиқариш бўйича шартнома имзолаганди. Етказиб бериш ҳамда ишлаб чиқариш учун сертификация талаб этилади, аммо регулятордагилар компания бунинг учун вакцина ҳақидаги керакли маълумотларни тақдим этмаганини маълум қилган.\nСоғлиқни сақлаш вазирининг сўзларига кўра, «Спутник» расман тасдиқлангачгина Бразилия уни сотиб олиши мумкин, унгача эса мамлакат аҳолиси бошқа вакциналар билан эмланади.\nReuters агентлиги Россия фондидан ва UniaoQuimica компаниясидан вазиятни изоҳлашни сўраган, аммо ҳозирча жавоб ололмаган.\nЯпония - Фавқулодда ҳолат ҳудуди кенгаймоқда\nЯпонияда вирус тарқалиши темпи ўсишда давом этмоқда: сўнгги бир кунда ушбу мамлакатда 10743 кишида касаллик қайд этилган (бир кун олдин ҳам 10 мингдан кўпроқ ҳолат), бош вазир Ёшихиде Суга яна тўрт префектурада фавқулодда ҳолат эълон қилган.\nОлимпия ўйинлари ўтказилаётган Токио атрофидаги ҳудудларда ва мамлакат ғарбида жойлашган Осака мегаполисида фавқулодда ҳолат режими жорий этилган. Японияда фавқулодда ҳолат режими шартлари у қадар мураккаб эмас, масалан, уйда ўтириш талаб қилинмайди: ҳукумат шунчаки ишга бормасликни тавсия этади.\nАнча аввалроқ фавқулодда ҳолат режими жорий этилган Токионинг ўзида сўнгги бир кунда 3300та янги касалланиш ҳолати қайд этилган. Пойтахт шифохоналаридаги оғир аҳволдаги ковид беморлари учун мўлжалланган койкаларнинг 60 фоизи банд.\nОлимпиада иштирокчилари ва ташкилий ишлар бўйича ходимлар орасида сўнгги бир кунда 27 нафар янги вирус ташувчи аниқланган, бундайлар сони энди 200 кишидан ошади. Ўйинлар ташкилотчилари қатъий карантин, мухлислар киритилмаслиги ва тотал тест қилиш мусобақани давом эттиришни таъминлашига ҳамда вирус «олимпия қобиғи»ни ёриб ўта олмаслигига ишонтиришганди.\nАвстралия ҳали-бери очилмайди\nАвстралия бош вазири Скотт Моррисон қитъа-мамлакат чегаралари аҳолининг 80 фоиздан ортиқ қисми тўлиқ эмлаб бўлинмагунча очилмаслигини маълум қилди. Ҳозирча катта ёшли австралияликларнинг тахминан 18 фоизи вакцинанинг икки дозасини ҳам қабул қилган.\nМоррисон жума кунги чиқишида коронавирус устидан ғалаба қозониш бўйича режа ҳақида гапирди. Унинг ҳукумати тузган режа тўрт босқични ўз ичига олади, бош вазирнинг сўзларига кўра ҳозирда Австралия биринчи босқичда турибди - бу локдаунлар орқали вирусга босим ўтказиш ва уни тийиб туриш босқичидир.\nАвстралия учинчи босқичга бориб ўз чегараларини очиш хавфсиз деб ҳисоблаши мумкин. Бу босқичда ҳукумат эмланган австралияликлар исталган мамлакатга учишига рухсат беради.\nБош вазир учинчи босқич янги йилдан кейин бошланиши мумкинлигига умид билдирган.\nАвстралия шу вақтгача бошқа катта давлатлар орасида пандемияни нисбатан яхши жиловлаган давлат бўлди: 26 миллион кишига жами касалланиш ҳолатлари 34 минг атрофида ва мингга яқин ўлим. Бу - чегаралар тез ва тўлиқ ёпилиши самараси бўлди.\nҲозирда Австралия чегараларини фақат ўзи каби пандемияга қарши муваффақиятли курашган Янги Зеландия учун очган; айни вақтда бундай рўйхатга Сингапурни ҳам қўшиш бўйича музокаралар кетмоқда.\nИсроил учинчи доза билан эмлаш кампаниясини бошлади\nИсроил дунёда биринчи бўлиб аҳолини коронавирусга қарши оммавий қайта эмлашни бошлади.\nМамлакатда коронавирусга қарши вакцинанинг иккинчи дозасини камида беш ой аввал олган 60 ёшдан катта одамлар Pfizer / BioNTech вакцинасининг учинчи дозаси билан қайта эмланади.\nИммунитетни кучайтирувчи инъекцияни жума куни телекамералар қаршисида 60 ёшли президент Исаак Ҳерцог олди.\nПрезидентни Pfizer/BioNTech вакцинаси билан эмлашди. Бу жараёнда иштирок этган бош вазир Нафтали Беннет журналистларга берган интервьюсида Исроил бу ишда кашшоф эканини айтиб, учинчи эмлаш самараси ҳақидаги маълумотларни бутун дунё билан бўлишишини маълум қилди.\nБеннетнинг сўзларига кўра, аслида учинчи доза билан эмлаш бўйича кампания расман бошланишидан олдин иммунитети пасайтирилган икки минг исроиллик синов жараёнида қатнашган ва уларда ҳозиргача ножўя таъсирлар кузатилмаган.\nИсроил - вакцинация бўйича дунё етакчиларидан бири бўлиб турибди: 9,3 миллион кишидан 57 фоизи икки дозани ҳам қабул қилиб бўлган. Расмийлар қайта эмлаш заруратини мамлакатда «дельта» («ҳиндча») штаммнинг тарқалиши билан изоҳлади. Бу штамм туфайли Исроилда ҳам касалланиш ҳолатлари ортиши кузатилган: бир неча ой олдин кунлик ҳолатлар бир нечта эди, ҳозир эса кунига икки мингдан ортиқ ҳолатлар қайд этилмоқда.\nЎз навбатида Жаҳон соғлиқни сақлаш ташкилоти учинчи доза билан қайта эмлашнинг самарадорлиги ва хавфсизлиги борасида етарлича тадқиқотлар ўтказилмагани учун ҳали бундай эмлашни тавсия этмаяпти. Ташкилотдагилар бунинг ўрнига, ривожланган давлатлар вакциналарни камбағал давлатлар билан бўлишиши кераклигини, шу орқали коронавируснинг қайтадан кенг авж олиши ва янги штаммлар пайдо бўлишининг олдини олиш мумкин бўлишини таъкидлаган.\nБайден эмланганларни мукофотлашга чақирди\nАҚШ президенти Жо Байден штатлар расмийларини ковидга қарши вакцина олганларга 100 доллар миқдорида мукофот бериш, шунингдек, федерал хизматчилар учун мажбурий эмланишни жорий этишни таклиф этди.\nАҚШда аҳолининг қарийб ярми тўлиқ эмланган.\nМукофот учун пулларни штатлар пандемияга қарши кураш бўйича федерал жамғармадан олишлари мумкин - бу маблағ ҳажми икки триллион долларгача етади. Бундан ташқари, Байден ходимлари эмланиши учун уларга дам олиш кунлари тақдим этган кичик ва ўрта бизнес вакилларининг йўқотишлари қоплаб берилишини ваъда қилган.\nАҚШда федерал хизматчиларнинг сони икки миллион атрофида - эмланмаганлар ишдан бўшатилмайди, аммо улар ҳар куни тест топшириш ва ниқобда бўлишга мажбур бўлишади.\nЖо Байден бу чоралар «Дельта» штамми кенг тарқалгани ва «эмланганлар орасидаги пандемия» билан изоҳланишини маълум қилди. Тиббиёт ходимларининг ҳисоб-китобларига кўра, АҚШда ковид қурбонларининг 99 фоизи вакцина олмаганлар ҳиссасига тўғри келмоқда.\nАҚШ Касалликлар профилактикаси ва назорати бўйича марказнинг пайшанба куни эълон қилинган ҳисоботида «Дельта» штамми аввалги штаммларга қараганда бир ярим баробар юқумлироқ экани, унинг юқумлилик даражаси сувчечакники билан бир хиллиги қайд этилган. Шу билан бирга, ушбу штаммдан ўлим даражаси аввалги штаммларникидан юқори эмас.\nДастлаб Ҳиндистонда қайд этилган «Дельта» штамми ҳозиргача дунёнинг 132 мамлакатида қайд этилган ва ҳозирда дунёдаги янги ҳолатларнинг аксар қисми шу штамм билан боғлиқдир.\nДельта штамми дунёнинг 170 мамлакатида қайд этилди\n12:49 / 01.07.2021\nБолаларда «дельта» штаммига чалиниш ҳолатлари беш бараварга ошгани маълум қилинди\nКоронавирус: Бразилияда 500 минг ўлим ва «Гамма», Москвада рекордлар, бутун дунёда «Дельта»


Бундан буён Ўзбекистонга четдан келтирилаётган уннинг божхона қиймати бўйича 15 фоиз эмас, 11 фоиз миқдорида акциз солиғи олинади. Ўзбекистонлик харидорлар ун импортига акциз солиғи камайтирилиши ортидан сифатли қозоқ унининг нархи тушишига умид қилмоқда.\nШу пайтгача ўзбек божхоначилари ун импорти учун 15 фоиз миқдорида акциз солиғи ундираётгани четдан келтириладиган ун нархи ошишига сабаб бўлган эди.\nЎзбекистон президентининг бу борадаги 5 август кунги қарори мамлакатга буғдой унини олиб киришни тартибга солиш ҳамда маҳаллий нон ва кондитер маҳсулотлари ишлаб чиқарувчилар учун енгиллик яратиш ҳамда улар ишлаб чиқараётган маҳсулотлар ҳилма-ҳиллигини кенгайтириш мақсадида қабул қилингани айтилади.\nЎзбекистонга ун экспорт қилувчи йирик давлат саналган Қозоғистон ўтган ой ўз маҳсулотларига камситувчи акцизлар жорий қилган мамлакатларга нисбатан “жавоб чоралар”и кўриши ҳақида огоҳлантирган эди.\nҚозоғистоннинг Донни қайта ишловчилар ва новвойлар иттифоқи раҳбари Евгений Ган ўшанда бундай чоралар биринчи навбатда Ўзбекистон ва Туркманистонга нисбатан жорий қилиниши мумкинлигини айтган эди.\nЕвгений Ган Озодлик билан суҳбатда Ўзбекистон ун импортига акциз солиқларини тўрт фоизга туширганини олқишлади.\nЛекин, жаноб Ган фикрича, 11 фоизлик акциз солиғи ҳам қозоғистонлик экспортёрлар учун оғирлик қилади.\n- Ўзбекистон тарафидан кўрилган бу чора ҳали чала, лекин менимча, бу икки мамлакат ўртасида савдо тўсиқларини аста-секин бартараф этиш йўлида қилинган биринчи қадам,- деди Қозоғистоннинг Донни қайта ишловчилар ва новвойлар иттифоқи раҳбари.\n2012 йилда Ўзбекистон ўз бозорини изчил ҳимоялаш сиёсатини юритиб, ун импортига 15 фоиз акциз солиғи жорий қилган ва бунинг оқибатида Ўзбекистонга қозоқ уни экспорти қарийб 40 фоизга тушиб кетган эди.\nШу кунларда бир қоп қозоқ унининг Ўзбекистон бозорларидаги нархи 80 минг сўмдан ошади ва маҳаллий ундан 20-25 фоиз қимматроқдир. Шунга қарамай ўзбекистонлик харидорлар сифатли қозоқ унини афзал кўришади.\nҚозоғистоннинг Донни қайта ишловчилар ва новвойлар иттифоқи раҳбари Евгений Ган фикрича, Ўзбекистон ҳукумати ўз харидорларига танлов имконини бериши керак.\n- Ўзбекистоннинг ун импортини камайтириб, шу маҳсулотни ўзида ишлаб чиқариш қувватини оширишга уринаётгани иқтисодий жиҳатдан мантиққа тўғри келади. Лекин, менинг назаримда буни ун импортига чекловлар жорий қилиш йўли билан эмас, балки шу махсулот рақобатбардошлигини таъминлаш билан эришиш мумкин. Харидорга танлов имкони берилиши керак,- дейди Қозоғистоннинг Донни қайта ишловчилар ва новвойлар иттифоқи раҳбари Евгений Ган.\nҚозоғистон Ўзбекистонга 2012 йилда 1 миллион 216 минг тонна ғалла сотган бўлса, жорий йилнинг ўтган даврида бу кўрсаткич 709 минг тоннани ташкил қилган.\nЕвгений Ганнинг айтишича, дастлаб Ўзбекистон Қозоғистон унига 10 фоизлик, кейинроқ 15 фоизлик акциз солиғини жорий қилгани экспорт ҳажми камайишига сабаб бўлган.\n- Қозоғистон ўтган йили чет давлатларга 2,2 миллион тонна ун экспорт қилган. Шуни 70 фоизи Ўзбекистон ҳиссасига тўғри келади.Бу йил Ўзбекистонга ун экспорти ҳажми 42 фоизга камайди. Буни оқибатида кўплаб ширкатларимиз касодга юз тутди, кўплаб тегирмончилик корхоналари тўхтаб қолди,- дейди Ган.\nЎзбекистонга четдан келтириладиган ун миқдори йилига 1 ярим миллион тоннани ташкил этади.


Бош сахифа > Янгиликлар > Республика бюджет ташкилотларига кўмир етказиб бериш режаси тўлиқ бажарилди\nРеспублика бюджет ташкилотларига кўмир етказиб бериш режаси тўлиқ бажарилди\nРеспублика бюджет ташкилотларига 2018 йил учун кўмир етказиб бериш режаси 100 фоизга бажарилди. Бу ҳақда «Ўзбекистон темир йўллари» АЖ матбуот хизмати маълум қилди.\nМаълумотга кўра, ҳудудларга жами 100 минг тонна кўмир етказиб берилган. Энг кўп кўмир Наманган (19794 тонна), Фарғона (17751 тонна) ва Андижон (15509 тонна) вилоятларига, энг оз миқдордаги кўмир эса Сирдарё вилоятига (1974 тонна) етказилган.\nДавлат статистика қўмитасининг маълумот беришича, Ўзбекистонда 2018 йил январь-ноябрь ойларида 3751,3 минг тонна кўмир қазиб олинган бўлиб, 2017 йилнинг шу давридаги кўрсаткичга нисбатан 1,4 фоизга ошган.\nКўрилганлар сони: 28546


Клодифен | medu.uz - Дорилар ҳақида маълумотлар ўзбек тилида\nHome Йўриқномалар Клодифен\nКлодифен гель 1%\nфаол модда: 1,0 г диклофенак натрий;\nёрдамчи моддалар: карбомер 980, пропиленгликоль, троламин, 96% ли этанол, метилпарагидроксибензоат, тозаланган сув.\nКлодифен 5% ли гель\nфаол модда: 5,0 г диклофенак натрий;\nёрдамчи моддалар: гидроксиэтилцеллюлоза, пропиленгликоль, 96% ли этанол, метилпарагидроксибензоат, тозаланган сув.\nТаърифи: тиниқ, сарғиш, бир хил, пуфакчалар сақламайдиган, кучсиз спирт ҳидли гель.\nСиртга қўллаш учун мўлжалланган ностероид яллиғланишга қарши восита (НЯҚВ). Яққол яллиғланишга қарши ва оғриқни қолдирувчи таъсир кўрсатади. Таъсир механизми яллиғланиш ўчоғида ЦОГ-1 ва ЦОГ-2 ларни носелектив сусайтириши, арахидон кислотасининг метаболизмини бузилиши ва простагландинлар биосинтезини сусайтириши билан боғлиқ. Яллиғланиш жараёнида Клодифенни қўллаш оғриқ синдромини ва тўқималарнинг шишини камайишига ёки бартараф бўлишига олиб келади.\nДиклофенакнинг тери орқали сўриладиган миқдори у суртиладиган майдонга пропорционал, шунингдек препаратнинг умумий дозаси ва терининг гидратацияси даражасига боғлиқ. Препарат сиртга қўлланганида диклофенакнинг 6% дан кўп бўлмаган қисми сўрилади.\nМетаболизми асосан гидроксидланиш орқали бир неча ҳосилаларни ҳосил бўлиши билан амалга ошади, улардан иккитаси фармакологик жиҳатдан фаол, лекин диклофенакка нисбатан аҳамиятли даражада кам. Диклофенак ва унинг метаболитлари асосан сийдик билан чиқарилади. Қон плазмасидаги диклофенакнинг умумий тизимли клиренси минутига ўртача 263 ± 56 мл, якуний ярим чиқарилиш даври эса – 1-3 соатни ташкил қилади.\nюмшоқ тўқималар ва бўғимларни жароҳатдан кейинги яллиғланиши (чўзилиши, зўриқиши ва лат ейиши оқибатида);\nюмшоқ тўқималарнинг ревматик касалликлари (тендовагинит, бурсит, периартикуляр тўқималарни шикастланиши ва бошқалар);\nмушаклар ва бўғимларнинг касалликлари билан боғлиқ бўлган оғриқ синдроми ва шиш (ревматоид артрид, остеоартроз, радикулитлар, люмбаго, ишиас ва бошқалар)да қўлланади.\nКлодифен гели сиртга қўлланади. Клодифен гелининг концентрацияси яллиғланиш жараёни ва оғриқ синдромининг яққоллигига қараб аниқланади.\nКатталар ва 12 ёшдан ошган болаларга Клодифен 1% ли гели суткада 3-4 марта қўлланади. Узунлиги тахминан 5-10 см (2-4 г гель) гель тасмаси терига қўйилади ва аста-секин ишқаланади. Қўлланадиган препаратнинг миқдори оғриқли соҳанинг майдонига боғлиқ.\nКатталар ва 12 ёшдан ошган болаларга Клодифен 5% гели суткада 2-3 марта қўлланади. Қўлланадиган препаратнинг миқдори -2 г гача (4 см гача гель) бўлади.\nПрепарат суртилганидан сўнг қўлни ювиш керак.\nДаволаш давомийлиги препаратни қўллаш учун кўрсатмаларга ва даволашнинг самарадорлигига боғлиқ. Препаратни қўллаш бошланганидан сўнг 2 ҳафта ўтгач даволашни давом эттириш мақсадга мувофиқлиги юзасидан шифокор билан маслаҳатлашиш керак. Юмшоқ тўқималарни шикастланиши ёки юмшоқ тўқималарнинг ревматик касалликларида препаратни узлуксиз 14 кундан ортиқ қўллаш мумкин эмас ва артрит билан боғлиқ бўлган оғриқда препаратни узлуксиз 21 кундан ортиқ қўллаш (агар шифокор бошқа даволаш тартибини буюрмаган бўлса) мумкин эмас. Агар 7 кун давомида ижобий клиник динамика кузатилмаса ёки пациентнинг аҳволи ёмонлашса, шифокорга мурожаат қилиш керак.\nКлодифен гели кам ҳолларда ножўя реакциялар чақиради. Баъзида гель суртилган соҳада қизариш, қичишиш ёки ачишиш ҳисси пайдо бўлади. Алоҳида пациентларда фотосенсибилизация кузатилиши мумкин.\nЖуда кам ҳолларда ўта юқори сезувчанлик реакциялари (тошма, эшакеми, бронхиал астма, ангионевротик шиш) кузатилади.\nпрепаратнинг компонентларига, ацетилсалицил кислотасига ёки бошқа НЯҚВ юқори сезувчанликда қўллаш мумкин эмас.\nЎзаро таъсир қилиш эҳтимоли аҳамиятсиз даражада, чунки диклофенак сиртга қўлланганида тизимли сўрилиши жуда кам. Препаратни бошқа НЯҚВ билан бирга эҳтиёткорлик билан қўллаш керак. Клодифен гели фотосенсибилизацияни чақирувчи препаратларнинг таъсирини кучайтириши мумкин. Клодифен гелини маҳаллий косметик воситалар билан бирга қўллаш мумкин эмас.\nКлодифен гелини фақат шикастланмаган терига суртиш керак, очиқ жароҳатларга тушишидан сақланиш керак. Препарат суртилганидан сўнг окклюзион боғлов қўйиш мумкин эмас. Препаратни кўзга ва шиллиқ қаватларига тушишига йўл қўймаслик керак.\nКлодифен гели жигар порфирияси (зўрайиш босқичида), меъда-ичак йўллари (МИЙ) ни эрозив-ярали шикастланишлари, жигар ва буйрак фаолиятини оғир даражадаги бузилишлари, сурункали юрак етишмовчилиги, бронхиал астмада, кекса ёшдаги пациентларга эҳтиёткорлик билан буюрилади.\nКлодифенни ҳомиладорликнинг III уч ойлигида қўллаш мумкин эмас. Ҳомиладорликнинг I ва II уч ойликларида, она учун даволашдан кутиладиган фойда ҳомила учун потенциал хавфдан устун бўлган ҳолдагина қўллаш мумкин.\nКлодифен автомобилни бошқариш ва психомотор реакциялар тезлигини талаб қилувчи ишларни бажариш қобилиятига таъсир қилмайди.\nДозани ошириб юборилиш эҳтимоли кам, чунки диклофенак сиртга қўлланганида унинг тизимли сўрилиши жуда кам. Препарат тасодифан ичга қабул қилинганида диклофенакнинг перорал шакллари учун хос бўлган ножўя самараларни чақириши мумкин. Тизимли ножўя самаралари пайдо бўлганида меъдани ювиш ва адсорбентни қабул қилиш тавсия этилади. Даволаш симптоматик.\nКлодифен 1% ли гель\n45 г гель алюмин тубада. 1 алюмин туба қўллаш бўйича йўриқномаси билан бирга картон қутида.


ЎзА, “Ўзстандарт”, Давлат Статистика Қўмитаси ва ҳоказо идорларининг раҳбарлари янгиланди. Президент қачон янгиланади? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n18:50 - ЎзА, “Ўзстандарт”, Давлат Статистика Қўмитаси ва ҳоказо идорларининг раҳбарлари янгиланди. Президент қачон янгиланади?\nМаҳаллий нашрларнинг хабарига кўра, ёзувчи ва журналист Абдусаид Кўчим Ўзбекистон Миллий Ахборот Агентлигига, Абдуҳамид Карим эса “Ўзстандарт” давлат унитар корхонасига, Маҳмуджон Зиёдулла Ўзбекистон Республикаси Давлат Статистика Қўмитасига раҳбар қилиб тайинланди.\nЎзбекистон Маданият Ишларига Вазирлигига Бахтиёр Сайфулла вазир, Ўзбекистон халқ артисти Озодбек Назарбек унга ўринбосар этиб тайинланди. Шунингдек, Бандлик ва Меҳнат Муносабатлари Вазирлигига Ахтам Ҳайит раҳбар бўлди.\nБир кунда шунча кадр ўзгарибди, демак, ҳукуматнинг ҳар бир аъзоси омонат кайфият билан ишламоқда.\nБошқа тарафдан шуни ҳам эътироф қилиш керакки, “Ҳаракат” Агентлиги юқорида санаб ўтилган муассаларанинг фаолиятини танқид қилиб дабдаласини чиқарган эди. Шундай экан, “Ҳаракат” Агентлиги Шавкат Мирзиёга ўз миннатдорчилини билдириш лозим деб ҳисоблайди.\nАммо, Шавкат Мирзиё “Ҳаракат”нинг фикрларига қулоқ солишга бошлаган бўлса, ўзи ҳам дарҳол истеъфога кетиши керак эмасми?


Бўстонлиқ туманини комплекс ривожлантириш дастури тасдиқланди | NORMA.UZ\nБўстонлиқ туманини комплекс ривожлантириш дастури тасдиқланди\nВазирлар Маҳкамасининг 23.02.2021 йилдаги «2021-2022 йилларда Тошкент вилоятининг Бўстонлиқ туманини комплекс ижтимоий-иқтисодий ривожлантириш чора-тадбирлари тўғрисида»ги 97-сон қарори қабул қилинди.\nДастурни амалга оширишнинг устувор йўналишлари этиб қуйидагилар белгиланди:\nхизматлар соҳаси, хусусан, туризм инфратузилмасини ривожлантириш ва барча мавсумда фаолиятини таъминлаш, янги ишлаб чиқариш қувватларини ташкил этиш, мавжуд ишлаб чиқариш қувватларини модернизация қилиш орқали саноат маҳсулотларини ишлаб чиқариш ҳажмларини кўпайтириш;\nтуманни ижтимоий-иқтисодий жиҳатдан янада ривожлантириш, аҳоли, хусусан, хотин-қизлар, ёшлар ва кам таъминланган фуқаролар бандлигини таъминлаш орқали уларнинг даромадлари ва турмуш даражасини ошириш;\nаҳолини тадбиркорликка кенг жалб қилиш ва оилавий тадбиркорликни янада ривожлантириш учун қулай шарт-шароитлар яратиш ва бошқалар.\n2021-2022 йилларда Тошкент вилоятининг Бўстонлиқ туманини комплекс ижтимоий-иқтисодий ривожлантириш чора-тадбирлари дастурининг молиялаштириш манбалари;\nБўстонлиқ туманида саноат, қишлоқ ҳўжалиги ва хизмат кўрсатиш соҳаларини ривожлантириш бўйича инвестиция лойиҳаларининг манзилли рўйхати;\nйўл-транспорт ва муҳандислик-коммуникация инфратузилмаси объектларини яхшилаш, экологик муҳитни яхшилаш, ободонлаштириш, алоқа тармоқларини қуриш, ирригация ва мелиорация тизимини яхшилаш тадбирлари;\nижтимоий соҳа объектларини янгидан қуриш, реконструкция қилиш, мукаммал ва жорий таъмирлаш тадбирлари;\nБўстонлиқ туманида туризм ахборот марказларини ташкил этиш учун ер майдонлари рўйхати;\nИжтимоий инфратузилмасини ривожлантириш ва туризм салоҳиятини ошириш бўйича биринчи навбатдаги чора-тадбирлар режаси.


ИнтерФУТБОЛ :: Попнинг чемпион ўғлони – Ботирали Эргашев билан интервью\nПопнинг чемпион ўғлони – Ботирали Эргашев билан интервью\nХабарингиз бор, Ўзбекистон ёшлар терма жамоасининг Осиё чемпионати-2018даги зафари дабдаба билан нишонланди. Шунинг баробарида чемпион йигитларимиз хизмати муносиб баҳоланди.\nХусусан, Юртбошимиз томонидан уларга Malibu автомобиллари сов-ға қилинди. Олимпиячиларимизнинг улкан ғалабаларига жон-жаҳди билан ҳисса қўшган футболчилар орасида Наманган вилояти Поп туманида таваллуд топган Ботирали Эргашев ҳам бор.\nУ Чин юртидаги мусобақада ёшлар термаси дарвозасини 5та учрашув (Хитой - 1:0, Уммон - 1:0, Япония - 4:0, Ж.Корея - 4:1, Вьетнам - 2:1)да қўриқлади.\nБошқача айтганда, майдонда 510 дақиқа давомида ҳаракатланган кипер 3та ўйинда ўз дарвозаси дахлсизлигини сақлаб қолди. Энг эътиборли томони, Эргашев қатнашган барча ўйинларда Равшан Ҳайдаров шогирдлари ғалаба қозонишди.\nФақатгина гуруҳ босқичи 1-турида қатарликларга қарши кечган учрашувда жамоамиз дарвозасини Дилшод Ҳамроев қўриқлаган ва унда вакилларимиз 0:1 ҳисобида мағлубиятга учрашганди. Қисқаси, U-23 белгиси остидаги жамоамизнинг зафарида Ботиралининг улуши салмоқли бўлди.\nХуллас, қаҳрамон киперни мухлисларга яқиндан таништириш мақсадида Эргашевлар хонадонига ташриф буюриб, унинг ота-онаси, синглиси ва ўзидан интервью олдик.\n- Отам раҳматли «Пахтакор»нинг ашаддий мухлиси эдилар. Шундан бўлса керак, мен ва акам ҳам болалигимиздан футболга қизиққанмиз. Қизиғи, мактаб ва кўча-кўйдаги ўйинларда иккимиз ҳам нуқул дарвозада турардик. Шу маънода айтсам, Ботиралига миллионлар ўйинига қизиқиш ва дарвозабонлик қондан ўтгандир, эҳтимол.\nАсли тошкентликман. Пойтахтда истиқомат қилганимда, тракторсозлик заводида ишлаб, унинг жамоасида ўйнаганман. Тақдир тақозоси билан 1992 йили Поп туманига кўчиб келдик.\nБу ерда «Узбеккровля» (ҳозирги «Узреброид») заводида ишлаб, корхона жамоасида тўп сурдим. Уч нафар фарзандимиз бор - 2 ўғил, бир қиз. Ботирали тўнғичимиз.\nУ футбол билан 7 ёшидан шуғуллана бошлаган. 2009 йили Гулистонда мактаб ўқувчилари ўртасида ўтказилган «Умид ниҳоллари» мусобақасида Наманган вилояти термаси зафар қучган ва ўша ғолиб жамоа дарвозасини Ботирали қўриқлаганди. Ўғлимни шундан сўнг «Пахтакор» академиясига чорлашди.\nМазкур клубдаги илк устози - Шуҳрат Ҳамроқулов. 2011 йилга келиб, Мурод Исмоилов ўғлимни «Пахтакор» ёшлар жамоасига қабул қилди. 2017 йилдан эса «шерлар»нинг асосий таркибига жалб этилди.\nХитойда бўлиб ўтган ёшлар ўртасидаги Осиё чемпионатида жамоамиз мезбон - Хитой термасини мағлубиятга учратгач, вакилларимизнинг кейинги босқичга чиқишларига шубҳам қолмади. Боиси, ҳар қандай турнирда мезбонлар устидан ғалаба қозониш осон эмас.\nАгар шундай воқелик юз берса, жамоа кучига куч қўшилади ўз-ўзидан. Мана, ҳамюртларимиз ҳам мезбонлардан устун келишгач, бошқача ўйнай бошлашди. Йигитларимизнинг Япония ва Ж.Корея каби кучли жамоаларни осонгина мағлубиятга учратишганини шу ҳолат билан изоҳлайман.\nОчиғини айтиш керак, вьетнамликларга қарши кечган мусобақанинг ҳал қилувчи баҳси давомида роса ҳаяжонландим. Ахир йигитлар қалин қор қоплаган майдонда ўйнашди. Бундай шароитда техник салоҳиятни имконият даражасида ишга солиш мушкул вазифа. Боз устига, учрашув пенальтилар сериясига қараб кетаётганида хавотирим анча ошди.\nАхир Вьетнам ёшлар термаси аввалги баҳсларда айнан «омад лотереяси» орқали зафар қучганди. Сидоров гол ургач, қандай ҳолатга тушганимни ҳозир таърифлаб беролмайман.\nБунгача онаси ҳам йигитларга ғалаба тилаган ҳолда, тинмай дуо қилиб турди. Албатта, ўғлим қатори қорда роса югуришган барча йигитларга юрагим ачишди. Аммо мард киши чидаши керак. Финал ўйини якунлангандан кейинги қувончимни айтмайсизми...? Ўғлимга дарҳол SMS-хабар жўнатиб, чемпионлик билан қутладим.\nУйимиз эса бир зумда меҳмонга тўлиб кетди - қариндошлар, қўшнилар, танишлар, дўстлар... Ҳамма-ҳамма бизни табриклаб, қувончимизга шерик бўлишди. Ботиралини эса бутун маҳалла карнай-сурнай садолари остида кутиб олди.\nАйниқса, муҳтарам Президентимизнинг футболчиларимизга юксак эътиборларидан, фарзандларимиз меҳнатини шунчалик қадрлаб, Malibu автомобили совға қилганликларидан бошимиз кўкка етди. Ёшларимизга шундай шароитлар яратиб берган Юртбошимиз омон бўлсинлар, илоҳим!\nҚаранг, Хитойдаги мусобақадан сўнг қишлоғимизда кўпчилик фарзандимга ҳавас қилиб, ўғлини футбол мактабига берди. Албатта, Ботиралига ота ва мухлис сифатида тегишли маслаҳатлар бериб тураман. Дейлик, болалигида ХХ асрнинг энг яхши дарвозабони Лев Яшин тўғрисида кўп гапирардим.\nЧунки шахсан ўзим ушбу афсонавий дарвозабоннинг мухлиси эдим, унга ҳавас билан боқардим. Ботирали билан футболга оид видеоёзувларни кўп кўрганмиз. Менимча, унда ўша пайтдаёқ миллионлар ўйинига алоҳида меҳр уйғонган. Ботирали болалигида анча шўх эди, қайсарлик қилиб, ҳаттоки, мактабга ҳам спорт кийимида борарди.\nЭсимда, 2 ёшлигидаёқ тўп олиб бергандим. Копток доим кроватининг олдида турарди. Мана, ҳаммаси ижобий натижа бериб, Ботирали чемпионликка эришди. Бу аввало, ўзининг тинимсиз меҳнати самарасидир.\nОта сифатида жуда хурсандман, ғурурланаман, албатта. Ўзбек футболи келажакда Европа даражасига чиқиши истайман ва фарзандим юртимиз байроғини янада баландроқ кўтараверсин.\nЯширмайман, Осиё чемпионатидан кейин ўғлимга айрим клублардан таклифлар тушди. Лекин унинг «Пахтакор» билан шартномаси бор. Агар «Навбаҳор»га чорлашса, келиши мумкин, ҳар ҳолда, вилоятимиз жамоаси.\nЎзим «Пахтакор» ва «Нав-баҳор» мухлисиман. Наманган жамоаси ўйинларини бевосита стадионда кузатаман. Мабодо, мазкур икки клуб ўзаро тўқнаш келса, қайси бири чиройли ўйнаса, унга ғалаба тилайман.\n- Айни пайт «Узреброид» заводида ишлайман. Ботирали чемпионликни қўлга киритган куни барча ҳамкасбларим мени қутловларга кўмишди. Табиийки, бундан ифтихор ҳиссини туйдим. Маҳаллада ҳам обрўмиз ошди. Гарчи аёл бўлсамда, футболга асло бефарқ эмасман.\nМудом турмуш ўртоғим билан бирга телевизор орқали футбол кўрамиз. Шунинг учун ҳам, Ботирали футболни танлаганида, унинг хоҳишига қарши чиқмадим. Хитойдаги Осиё чемпионатининг барча учрашувларини катта ҳаяжонда кузатдим. Ярим финал ўйинида корейс йигити ўғлим билан тўқнашиб кетганида, жоним ҳалқумимга келди, гўё.\nЧунки Ботирали бир муддат ўрнидан турмади, ҳакам кореялик футболчига қизил карточка берди. Очиғи, ўша лаҳзада беихтиёр бақириб юбордим: «Вой, ўғлим». Хайриятки, дадаси мени тинчлантирдилар, ўғлимизга шифокорлар ёрдам беришаётгани, хавотирланишга асос йўқлигини такрор-такрор таъкидладилар. Ботирали ўрнидан турганидан кейингина ўзимга келдим.\nФутболчининг онаси бўлиш осон эмас. Ботирали йиғинлар, машғулотлар, ўйинлар сабаб, кўп вақт оиладан йироқ. Хуллас, уни роса соғинаман.Тошкентда 90 ёшли қайнонам истиқомат қиладилар. У киши Ботиралини жуда яхши кўрадилар ва келишига эшикни очиб қўяр эканлар.\nОсиё чемпионатидан сўнг хурсандчиликларидан йиғлаб, барчага мақтанибдилар: «Набирам энди чемпион!» Ботиралини бир ой кўрмасам, соғиниб қоламан ва шундай пайт қайнонамникига ошиқаман. Шундай бўлсада, оналарга маслаҳатим, фарзандингиз спортга қизиқса, унга асло қаршилик кўрсатманг.\nАксинча, имкон қадар шароит яратиб бериб, қўллаб-қувватланг! Агар у чемпионликка эришса, ўзингизни дунёдаги энг бахтли онадек ҳис қиласиз. Ҳозир худди шундай ҳиссиётлар оғушидаман ва қишлоғимизда ҳамма менга ҳавас билан боқади. Ботирали билан фахрланаман.\nДарвоқе, мавриди келган экан, айтаман, яқинда Ботиралини унаштирдик. Бўлажак келин тошкентлик. Худо хоҳласа, августда тўй. Фарзандимни бахтли кўрсам, бас. Ўз навбатида, Ботирали ва унинг жамоадошларига катта эътибор кўрсатган Юртбошимизга чексиз миннатдорчилик билдираман. Муҳтарам Президентимиз бахтимизга соғ-саломат бўлсинлар!\n- Табиийки, худди ота-онам каби Осиё чемпионатининг барча ўйинларини кучли ҳаяжон остида томоша қилдим. Тўғриси, акам чемпионлик медалини бўйнига таққан вазиятда роса ҳавас қилдим. Ҳозир синфдошларимнинг менга нисбатан муомалалари ўзгарган. Ахир чемпионнинг синглисиман.\nАкам уйимизга келганида, мактабимизга ҳам борди. Шунда барча синфдошларим ундан дастхат олишди. Ҳозир мактабимизда футболга қизиқиш анча кучайди. Ўғил болалар акамга ҳавас қилган ҳолда, футбол билан жиддий шуғулллана бошлашди.\nАкам жуда меҳрибон, менга доимо совға-саломлар олиб келади. Унга келажакда янада юксак натижаларга эришиб, Ўзбекистон терма жамоаси сафида жаҳон чемпионатида қатнашишини тилайман.\nЎзим эса теннисга қизиқаман ва мазкур спорт тури бўйича мусобақаларни мунтазам кузатаман. Келажакда уста теннисчи бўлиб, юртимиз байроғини юқори кўтаришни мақсад қилганман.\nШундан сўнг Ботиралининг ўзи билан боғланиб, унинг фикрларини ҳам ёзиб олдик. Таъкидлаш жоиз, бу U-23 терма жамоаси ва «Пахтакор» клуби дарвозабонининг оммавий ахборот воситаларига берган илк интервьюсидир.\n- Янги мавсумга тайёргарлик жараёни яхши давом этяпти. Айни пайт пойтахтимиздаги «Жар» стадионида кунига 2 маҳалдан шуғулланяпмиз. 15 февраль куни хориж йиғини учун Дубай шаҳрига йўл оламиз (суҳбат 13 февраль куни уюштирилди).\nБош мураббийимиз Шота Арвеладзе ҳақиқий профессионал, ўз ишининг устаси. У ғоят талабчан ва ҳар бир жиҳатга ўта жиддий ёндашади. Осиё чемпионати якунланиши ҳамоно жамоадошларим - Жасур Яхшибоев ва Забиҳилло Ўринбоев билан бирга Шанхайдан тўғри Дохага парвоз қилдик.\nЧунки «Пахтакор»ни «Ал-Гарафа» билан ўйин кутаётганди. Самолётдаги 12 соатлик парвоз ҳамда чарчоқ сабабми, Шота Арвеладзе иккимизни майдонга туширмади. Аммо жамоадошларимизни бевосита стадионда қўллаб-қувватладик.\nАфсуски, яратилган вазиятлардан самарали фойдаланмаслик оқибатида аламли мағлубият юз берди. Агар ҳисобни жамоамиз очганида, «Ал-Гарафа» ўзини ўнглай олмасди ва ўйин мутлақо бошқача кечарди.\nНаилож, футболда ғалаба ва мағлубият доимо ёнма-ён. Энди бор эътиборимизни миллий чемпионат ва кубок баҳсларига қаратамиз, албатта.\nОсиё чемпионати таассуротлари\n- Хитойдаги дастлабки баҳсда қатарликларга ютқазиб қўйдик. Очиғи, ўша вақт барчамиз руҳий тушкунликка тушгандик. Чунончи, ОАВда жамоамизни анча танқид қилишди. Муҳими, барчасидан тўғри хулоса чиқарган ҳолда, бир мақсад йўлида бирлашишга интилдик.\nШунингдек, устозимиз Равшан Ҳайдаров хитойликларга қарши ўйин олдидан йигитларни анча руҳлантирди, вазиятни ўнглаш фақат ўзимизга боғлиқ эканлигию, бунинг учун ғалаба қозониш шартлигини уқтирди. Хитой термасидан 3 очко тортиб олганимиздан кейин эса ишонч ҳисси ўз-ўзидан ортди ва ўйиндан-ўйинга «очилиб» бордик.\nХуддики, «Иштаҳа овқат пайти келади», деганларидек, энг кучли жамоаларни бирин-кетин мағлубиятга учратиб, якунда олтин медални қўлга киритдик. Муваффақиятимизда аҳиллик катта роль ўйнади, албатта.\nБундан ташқари, японларга қарши учрашув олдидан Умид Аҳмаджоновнинг йўллаган мактуби ҳам қўшимча куч-қувват бағишлади. Қолаверса, Қозоғистонда рўй берган фожеада ҳаётдан кўз юмган ҳамюртларимиз хотираси ҳаққи-ҳурмати фақат ғалаба қозонишимиз керак эди.\nФиналга келсак, пенальтилар сериясига тайёрмидим? Ҳа. Ўзи гуруҳ босқичи якунланганидан кейиноқ бу борада алоҳида иш бошлагандик. Вьетнам термаси эса 2та баҳсни айнан пенальтилар серияси орқали ўз фойдасига ҳал қилгани ҳисобига финалга чиққанди.\nШунинг учун ҳам, иш 11 метрли зарбаларга етиб бормаганидан хурсанд бўлдим. Лекин серияга ҳар томонлама шай эдим. Тўғри, бу масалада катта гапириш ярамайди. Дейлик, қайсидир футболчининг пенальтидан гол уролмаслиги бутун жамоага руҳий томондан салбий таъсир кўрсатиши мумкин.\nШундай экан, Сидоров айни вақтида гол уриб, барчамизни ортиқча машмашадан халос этди. Ўзи финалдан 3 кун олдин қор ёққанди. Учрашув куни эса қор кучайди. Албатта, бу қўшимча қийинчилик туғдирди. Лекин қорли майдонда тўп суришнинг ўзига яраша гашти ҳам бор экан, роса завқландик.\nАлоҳида таъкидлашим керак, Вьетнам термаси муносиб қаршилик кўрсатди. Бу рақибнинг кичик имкониятдан ҳам самара чиқариши таҳсинга лойиқ. Дейлик, финалда биргина стандарт вазиятдан гол урди. Умуман, Осиё чемпионатида ҳар бир рақибга ҳурмат билан қарадик, жиддий ёндашдик. Бунинг ҳам самараси билинди, менимча.\nТўғриси, камтарона меҳнатимиз бунчалик юқори баҳоланиши ва Юртбошимиз ҳар биримизга автомобиль совға қилишларини кутмагандим. Юксак эътибор учун жамоадошларим номидан муҳтарам Президентимизга миннатдорчилик билдираман.\nХудо хоҳласа, халқимиз ишончини оқлаб, 2022 йили Қатарда ўтказиладиган жаҳон чемпионати йўлланмасини қўлга киритамиз. Осиё чемпионати ортда қолди, энди бўлажак мусобақаларга эътибор қаратишимиз лозим.\n«Пахтакор»даги рақобат, ўйин амалиёти\n- Албатта, Александр Лобанов ва Элдор Суюнов сингари тажрибали дарвозабонлар билан рақобатлашиш осон эмас. Иккинчи томондан, бу кишига завқ бағишлайди. Тўғри, терма жамоа вакили сифатида мунтазам ўйин амалиётига эга бўлишим шарт. Шуни назарда тутсам, «Пахтакор»нинг захирасида ўтиргандан кўра, бошқа клубда асосий дарвозабон ролини бажариш яхшироқдир.\nАммо бу масалани клуб раҳбарияти ҳал қилади. 2009 йилдан буён «шерлар» таркибидаман ва жамоа иккинчи оиламга айланиб улгурди. Қолаверса, 2019 йилгача мўлжалланган шартномам бор. Айни пайт «Пахтакор» дарвозабонлари билан туркиялик тажрибали мутахассис Иброҳим Йилмаз ишлаяпти.\nУ кўплаб таниқли киперлар устози саналади. Ёшлар терма жамоасида эса Александр Томилин қўл остида шуғулландик. Мазкур мутахассислардан кўп нарса ўзлаштирдим ва ўрганяпман. Умуман олганда, футболдаги биринчи устозим - Марат Галимов. Айнан унинг тавсияси билан «Пахтакор» сафига қўшилганман.\nДарвозабонликни танлашимнинг сабаби оддий - кўча-кўйда ўйнаганимизда, энг ёши кичиги бўлганим учун мени доим дарвозага қўйишарди. Кейинчалик тўп қайтариш ўзгача завқ бағишлади ва шу-шу киперликни танлаганман.\nФутболчи бўлмаганимда, қайси йўланишда фаолият юритардим? Очиғи, бу ҳақда ўйлаб ҳам кўрмаган эканман. Эсимда, ота-онам прокурор бўласан, дейишарди, ўзим эса ҳарбийларга ҳавас қилардим. Лекин тақдиримга футбол ёзилган экан ва бундан асло нолимайман.\n«Навбаҳор»да ўйнаш нияти, орзуси\n- Яширмайман, қачондир вилоятимиз бош жамоаси - «Навбаҳор»да ўйнаш ниятим бор. Лекин бу ўзимга боғлиқ эмас. Албатта, «Пахтакор»дан ташқари, бу жамоага ҳам асло бефарқ эмасман.\nДейлик, қайсидир сабаб билан уйга қайтганимда, «Навбаҳор» ўйинини стадионда кузатишга интиламан. Наманганда футболни қаттиқ севишади ва мухлислар чинакам 12-ўйинчи ҳисобланишади. Мухлислари кўп «Навбаҳор»дек жамоада ўйнашнинг ўзига яраша гашти бор, албатта.\nБалки бир куни бу ниятим ҳам амалга ошар. Энг катта орзум эса, миллий жамоамиз таркибида жаҳон чемпионатида қатнашишдир. Шунингдек, Европада ўйнашни ҳам дилимга тугиб қўйганман.\nБотирали ЭРГАШЕВ - 1995 йилнинг 23 июнида Наманган вилояти Поп туманида туғилган. Футбол билан 10 ёшидан шуғуллана бошлаган. «Пахтакор» футбол академияси тарбияланувчиси.\n2011 йилдан «Пахтакор»да, 2017 йилдан асосий таркибда. «Реал» клуби мухлиси. Жанлуижи Буффон ва Мануэль Нойерга кумир сифатида қарайди. Ёқтирган автомобили - «Мерседес-Бенц».


Ўзбекистонда илк марта масофавий таълим учун квоталар ажратилмоқда\nҚабул квотасига оид Президент қарори лойиҳасида келтирилишича.\n— Абитуриентларга бир вақтнинг ўзида бир нечта таълим шаклига ҳужжат топшириш имкони берилиши кутилмоқда. Бу фанлар кетма-кетлиги мос келса, сиртқи, кундузги, кечки ёки масофавий шакли аралаш ҳолда 5 та йўналишни танлаш мумкин бўлишини билдиради.\n— Шунингдек, Ўзбекистонда илк марта масофавий таълим учун квоталар (3610 нафар), шунингдек, хорижий олий таълим ташкилотлари, уларнинг филиаллари ва нодавлат олий таълим ташкилотларида давлат гранти асосида кадрлар тайёрлаш бўйича 100 нафар квота ажратилмоқда.\nКиритилди: 16:08 18.05.2022. Ўқилди: 1660 марта. Фикрлар сони: 0 та.


Тожикистон Наврўз ватани эрур! - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nТожикистон Наврўз ватани эрур!\nЧоп этилган 17 Март 2016\tКӯришлар: 1991\nЮртимиз мустақилликка эришгандан кейин Тинчлик ва миллий бирлик асосчиси-Миллат пешвоси, Тожикистон Республикаси Президенти Эмомали Раҳмон Жаноби олийларининг бевосита ташаббуси билан 2010 йилда Бирлашган Миллатлар Ташкилоти Бош Ассамблеяси ўзининг 64-сессиясида 21 мартни "Халқаро Наврўз куни", деб эълон қилиш тўғрисидаги резолюцияни қабул қилди.\nУнга кўра ҳар йили 21 март Халқаро Наврўз байрами сифатида дунё бўйлаб кенг нишонланади. Биринчи марта 2012 йил Халқаро Наврўз байрами мамлакатимиз пойтахти - Душанбе шаҳрида олий даражада нишонланди.\nЭрон Ислом Республикасида совуқ кунларнинг охирлашиши билан Наврўз байрамига тайёргарлик кўрилади. Исфандмоҳ (феврал) ойнинг биринчи ўн кунлигиданоқ эронлик аёллар буғдой ва бошқа донларни кўкартиришни бошлашади. Кўк, кўзгу ва қирмиз балиқ Наврўз байрами учун ясатиладиган дастурхонга қўйиладиган асосий нарсалардан саналади. Бундан ташқари, байрам дастурхонига еттита "с" ҳарфидан бошланувчи гул қўйилади.\nНаврўз кириб келиши билан одамлар кўзгуларни рўпарасига қўйиб, чироқларни ёндириб, хонадонларининг баракаси учун Қуръон тиловат қилишади.\nТуркманистонда қадим-қадимдан Наврўз байрами одамларнинг ризқу рўзлари сабабчиси бўлган деҳқонларнинг байрами ҳисобланади.Шу сабабли Капетдоғ этаклари Амударё соҳилидаги деҳқонлар Наврўзни тантанали равишда байрам қилишади.Туркман халқига хос бўлган айрим урфу одатлар ушбу байрамга миллийлик бахш этган. Масалан, Наврўзгўжа, Наврўзбома таомларини пишириш ҳамда сумалакни тайёрлаш ва ёшлар томонидан манжуқ отди каби ўтмишдан расм бўлган турли ўйинларни бажариш бунга мисол бўла олади. Туркманлар орасида йил бўйи ўтказиладиган от пойгаси мусобақаси Наврўз пайтида ўзгача шукуҳ касб этади. Шунинг учун ҳам, от пойгаси мусобақаси туркманларнинг наврўзий расм-русумларининг таркибий қисми ҳисобланади.\nЎзбекистонликлар Наврўзни Марказий Осиёнинг бошқа халқлари қаторида шаҳарларнинг улкан боғлари, майдонлар, маданият марказлари, қишлоқларда эса, очиқ ҳавода, табиат қўйнида, наврўзий сайлгоҳларда байрам қилишади. Баҳор фасли кириб келиши билан ўзбек аёллари тўпланишиб, эндигина майса урган буғдой ширасидан сумалаклар тайёрлашади. Наврўз байрамида одамлар сайилгоҳларда миллий куй-қўшиқларни ижро этишади, ўлан-лапарлар айтилади. Наврўз қайд этиладиган жойлар одамлар орасида Наврўзбулоқ, Наврўзсой, Наврўзтепа деб аталади.\nАфғонистон Ислом Республикасида бошқа давлатларга қараганда, Наврўз анча шаҳомат билан қайд қилиниб, 40 кун давом этади. Наврўз байрами, асосан, Мазори Шарифда ўзига хос тарзда нишонланади. Деҳқонлар мўл-кўл ҳосил олиш мақсадида экин-тикин ишларини бошлаб юборишади. Боғбонлар эса, ниҳол ўтқазишади. Байрам арафасида кураш ва улоқ мусобақалари уюштирилиб, халқ Наврўз сайлига чиқади. Ҳар бир хонадонда яхши ниятлар билан сумалак пиширилади. Афғонистон ва тожикистонликларнинг сумалак пишириш пайтида айтадиган қўшиқлари бир-биридан деярли фарқ қилмайди. Наврўз байрами ҳар бир қишлоқ, шаҳар ва вилоятларда навбат билан ўтказилади.\nҚозоғистон халқи Наврўзни баҳор байрами, деб билади. Уларнинг фикрича, Наврўз куни само юлдузлари бошланғич нуқтага етиб келадилар ва Ер юзида шод-хуррамлик барқарор бўлади. Наврўз қозоқлар учун ҳам йилнинг ибтидоси ҳисобланади. Улар орасида Наврўз йил давомида орзиқиб кутилган кундир.Наврўзда файз-барака осмондан ерга тушади, деган ақида ҳам мавжуд. Қозоқлар йил алмашадиган лаҳзаларда уйларининг покиза бўлишини ёқтиришади. Янги йил кириб келишида уй ва ҳовлилар тоза ва озода бўлса, оила аҳли ўша йили касаллик ва бахтсизликлардан омонда бўлишади, деб билишади. Наврўз куни қор ёки ёмғир ёққан тақдирда, қозоқлар йил файзли келади, деб қувонишади.\nХитой Халқ Республикасининг ғарбий ҳудудларида Наврўз нафақат мазкур байрамни нишонлайдиган миллатлар, балки хитойликлар томонидан ҳам кенг нишонланади. 21 март куни одамлар ёрқин либосларга бурканишиб, қўлларида гулдаста ва лойдан ясалган ҳўкизларнинг ҳайкалчалари билан ибодатхонага йўл олишади. Байрамнинг энг улкан - бош ҳўкизи эса, бамбук ва қоғозлардан ясалади. Жонивор олов, сув, темир, дарахт ва ер рамзларини англатувчи - қора, оқ, қизил, яшил ва сариқ рангларга бўялади. Байрам қизиган бир паллада барча ҳайкалчалар майда-майда қилиб синдирилиб, бамбукдан ясалган улкан ҳўкиз оловда ёндирилади.\nБу мамлакатда Наврўз байрами минг йиллардан буён нишонланиб келинади, деган фикрлар ҳам бор. Покистонда Наврўзнинг биринчи кунини "Нур дунёси" ҳам дейишади. Чунки мазкур байрам кириб келиши билан бутун оламни ўз нурлари билан мунаввар айлайди. Наврўз айёмида шеър ва само рақси кечалари ўтказилади. Наврўз Покистонда "Қизил гул байрами" деб ҳам аталади. Тақвимларда эса, "Наврўз байрами" сифатида белгиланади. Шунингдек, халқ орасида "Басант"-"Баҳор байрами" сифатида ҳам юритилади. Қариндош-уруғлар қабрларини зиёрат этиш, яқинлар ва дўстлар ҳолидан хабар олиш бу мамлакатда Наврўз айёмида бажариладиган амаллардан саналади. Бундан ташқари халқ орасида қизиқарли ўйинлар ўтказилади.\nНаврўз Шарқ халқларининг севимли ва бош байрами ҳисобланади. Жумладан, Озарбайжонда ҳам Наврўз кенг нишонланади. Байрамнинг биринчи куни одамлар дарё ёки булоққа бориб, унинг сувини бир-бирларига сепадилар. Озарбайжонликлар сувни поклик ва тозалик рамзи сифатида кўришади. Шу тариқа улар янги йилда бир-бирларига бахт-саодат тилайдилар. Шундан сўнг, бир-бирларини ширинликлар билан меҳмон қиладилар. Наврўз куни, албатта, ширинлик истеъмол қилиш уларнинг азалий одати ҳисобланади.\nЗуҳриддин Умаров тайёрлади.\nБугун: 27-01-2020 15:13:00


ИНТИЛГАНГА ТОЛЕ ЁР - 21ASR\nИНТИЛГАНГА ТОЛЕ ЁР\tJuma, 16 Dekabr 2016 10:16\t21ASR\t“Саид” хусусий корхонаси раҳбари Саидрасул Жовунов Қўшработ туманидаги таниқли тадбиркорлардан. У туманда илк бор мева-сабзавотни сақлаш учун мўлжалланган юз тонналик совуткич барпо этди. 18 ўринли хусусий меҳмонхона қургани ҳам тилга тушди. 200 ўринли ўқув маркази ташкил этганда ёшлар бир қувонишдики...\nЭътиборлиси, ишбилармон O`zLiDeP бошланғич ташкилоти раиси сифатида партия дастурий ғоя ва мақсадларини оммалаштиришга ҳисса қўшмоқда. Бу жараёнда орттирган тажрибаси яқиндагина кўтаринки руҳда ўтган Президент сайловида ҳам ғоят асқотди.\n– Сиёсий куч ўз олдига қўйган вазифалар моҳиятини аҳолига тушунтиришда маслакдошларим кўмагига таянаяпман, – дейди етакчи. – Айниқса, Бобур Жовунов, Носир Дўстёров ва Олим Хўжақуловнинг жонбозлиги алоҳида эътирофга лойиқ. Бевосита мулоқотларга депутатлар, ҳуқуқшунослар, давлат ва жамоат ташкилотлари вакилларини ҳам таклиф этаяпмиз. Тадбирларда жойлардаги айрим ижтимоий-иқтисодий масалалар ҳам ўртага ташланмоқда.


XX асрнинг энг яхши эстрада қўшиқчиси вафот этди\nXX асрнинг энг яхши эстрада қўшиқчиси...\n01.10.2018 17:27 0 1417\nФранцуз афсонавий қўшиқчиси Шарль Азнавур вафот этди. Бу ҳақда «France-Presse» агентлиги хабар берди.\nШарль Азнавур 94 ёшда эди.\nШансон қўшиқлари устаси Шарль Азнавур (Шахнур Вахинак Азнавурян)нинг келиб чиқиш арман миллатига мансуб бўлиб, 1924 йилнинг 22 май куни Парижда таваллуд топган.\nАзнавур 1936 йили кинода дебют қилди. Хонандалик фаолиятини француз бастакори Пьер Рош билан ҳамкорликдан бошлаган. Иккинчи жаҳон урушидан сўнг Азнавур, Рош ва Эдит Пиафнинг Франция ва АҚШга уюштирган гастроллари уларнинг номини дунёга танитди.\nАзнавур фаолияти давомида 1300 та атрофида қўшиқ яратган, 60 та фильмда суратга тушган, унинг 200 миллионтадан ортиқ дисклари сотилган.\n«CNN» ва «Time» 1998 йили ўтказган сўровномага кўра, Шарль Азнавур XX асрнинг энг яхши эстрада қўшиқчиси дея тан олинган.


Тожикистон: Умбрбодга қамалган собиқ генерал Ғаффор Мирзоев очлик эълон қилди — ИА «Фергана» — мобильная версия\nТожикистон: Умбрбодга қамалган собиқ генерал Ғаффор Мирзоев очлик эълон қилди\nБир пайтлар катта таъсир кучига эга бўлган, ҳарбий исён қилишга урингани учун умрбод қамоқ жазосига маҳкум этилган тожик генерали Ғаффор Мирзоев очлик эълон қилди. Бу ҳақда унинг опаси Ойша Мирзоева қамоқхона раҳбариятига ҳавола қилган ҳолда хабар берди.\nОйша Мирзоевага кўра, акаси Тожикистон ҳукумати вакиллари унинг жиноят ишини қайта кўриб чиқиш ҳақидаги илтимосини инкор қилаётганлигига қарши норозилик сифатида 22 июль куни очлик эълон қилган. Ҳозир қувғинга учраган генерал бир кишилик камерада сақланмоқда.\nОйша Мирзоеванинг ишончи комилки, акасининг жиноят ишини қайта кўриб чиқиш ҳақидаги хатлар президент маъмуриятига ва бошқа давлат тузилмаларига етиб бормаяпти.\n«У давлатнинг тарафдори, лекин ўзининг иши қонуний асосларда такроран кўриб чиқилишини қатъий талаб қилмоқда. Акам шундай илтимослар билан бир неч бор парламентга, Конституциявий судга, бошқа идораларга мурожаат қилди, бироқ, ўзи айтганидек, унинг илтимослари ҳатто турма ҳудудидан ташқарига ҳам чиқмади», де билдирди Ойша Мирзоева.\nҒаффор Мирзоев (Ғаффор "оқсоқол") Тожикистондаги фуқаролик зиддиятлари йилларида (1992-1997 йиллар) ҳукумат тепасига мамлакатнинг ҳозирги раҳбарларини келтирган, Миллий фронтнинг ўз таъсир кучига эга дала қўмондонларидан бири эди. Фуқаролар урушидан кейин у Миллий гвардияга қўмондонлик қилди, Гиёҳвандлик воситаларини назорат қилиш агентлигини бошқарди, Тожикистон Миллий олимпия қўмитасининг президенти эди. “Оқсоқол” 2014 йил августда ҳибсга олинди, роппа-роса икки йилдан сўнг эса Тожикистон ҳарбий прокуратураси у 112 та жиноят содир этганлигини эълон қилди. Собиқ генерални Тожикистон Жиноят кодексининг 28 та моддаси бўйича, жумладан террорчилик, қўпорувчилик, одам ўлдиришни ташкил қилиш, ҳарбий исён қилишга уриниш ва ноқонуний қурол сақлашда айблашди. У умрбод қамоққа ҳукм қилинган.


Соғлиқни сақлаш вазирлиги: Зика вирусининг Ўзбекистонга хавфи минимал даражада\n17:33 / 15.02.2016\n«Зика вируси ҳозирги вақтда Ўзбекистонда қайд қилингани йўқ. Республика мазкур вирус оммавий равишда тарқалаётган Жанубий Америка мамлакатларига тўғридан-тўғри парвоз қилмайди», — дея Саидалиевдан иқтибос келтиради манба.\nВазир ўринбосарининг сўзларига кўра, Ўзбекистонга бу йўналишдаги сайёҳларнинг оқими ҳам юқори даражада эмас. Бу ҳам «вирус тарқалиши эҳтимоли пасайтиради».\n«Ўткир респираторли инфекциялар ва грипп вирусининг кенг тарқалувчи мавсуми пайтида мамлакатда тиббий назорат ўрнатилади ва аэропорт ҳамда чегарадан ўтувчи барча ҳудудлар керакли ускуналар билан таъминланади», — дейди Саидалиев.